A toda máquina (de castañas) para promocionar Pontevedra no Maratón de Nova York - Pontevedra Viva\nPaco Pazos, o Príncipe das Castañas de Pontevedra\nMércores 18 de Decembro, 2013 ás 07:00 do Mércores 18 de Decembro, 2013\nPaco Pazos é fillo de Valentín, o mítico castañeiro de Pontevedra recentemente falecido. Co seu pai estivo 35 anos servindo castañas desde as emblemáticas locomotoras da Ferrería e agora faino desde a glorieta de Compostela. Desde hai semanas, unha idea rolda pola súa cabeza e tocará en todas as portas posibles para levala a cabo. Quere promocionar a cidade no Maratón de Nova York, levar a máquina na que asa as castañas e correr con ela os 42,195 quilómetros do circuíto.\nAfeccionado ao deporte, este ano ata logrou medalla en carreiras pedestres, de modo que considera que "podería correr a maratón en catro horas". Sería o tempo no que "Pontevedra estaría presente por toda Nova York", a imaxe proxectaríase en todos os medios de comunicación que cubran o evento deportivo e "transmitiría que as castañas son sas como o deporte e, de paso, promocionaría a cidade".\nConfía en que o seu proxecto teña boa acollida en Pontevedra e pedirá unha reunión co concelleiro de Deportes, Agustín Fernández, para explicarllo e pedir a implicación municipal.\nCon esta acción promocional tamén busca outro obxectivo, non tan directo, pero para el igual de importante. Quere dar a coñecer un proxecto no que xa avanzou máis, pedir unha estatua ou monumento para o seu pai na praza da Ferrería, no lugar no que durante medio século, entre outubro e xaneiro, serviu castañas a todos os pontevedreses.\nEste proxecto xa o puxo en coñecemento do alcalde de Pontevedra, Miguel Anxo Fernández Lores, por carta e, aínda que ata o momento non tivo resposta, si ten confianza en que chegará a bo porto. Está convencido de que se se lle dá luz verde incluso "eu coñezo a moita xente que estaría disposta a poñer cartos, que me van ofrecer pagala desinteresadamente".\n"Non é que meu pai mereza un monumento na Ferrería, senón que os pontevedreses merecen un monumento de Valentín", sentenza Paco, para falar dunha petición que xa foi formalizada tamén a través da rede social Facebook. O seu pai era coñecido por todos como o Rei das Castañas e el considérase a si mesmo o Príncipe das Castañas, ata ha serigrafiado unha camiseta con tal apetalivo.\nPaco é, de momento, un Príncipe destronado, pois o seu pai, nos últimos tempos, decidiu deixar todo o legado ao seu irmán Valentín, que "necesitábao máis". Agora é o seu irmán o que se quedou coas tres míticas locomotoras da Ferrería e Paco tivo que "buscarme a vida". Instalouse na glorieta de Compostela cunha nova máquina da súa propiedade que agora pintou coas cores do Pontevedra CF.\nNa súa nova ubicación non lle vai mal, pero a súa aspiración é poder regresar á praza na que asou e vendeu castañas xunto ao seu pai en toda a vida. Ao seu regreso xa anuncia que "volverei poñer as máquinas como estiveron sempre, co toldo de sempre". A imaxe, acompañada da estatua que aspira que lle constrúan ao seu pai, permitirá "manter o seu legado".\nPaco é, no fondo, un nostálgico e quere que "a xente pase por alí e pense que non pasou o tempo, que se atope a mesma máquina, o mesmo trato, o mesmo todo". "Non quero tanto I+D, quero o de toda a vida e iso era Valentín", reivindica.\nUn castañeiro de sangue granate\nPor Redacción | Venres 8 de Novembro, 2013


(Redirixido desde "Xoán Abeleira Álvarez")\nFillo de emigrantes galegos, en 1973 a súa familia volta a España, instalándose en Madrid, onde Abeleira inicia a súa andaina coma poeta, narrador, tradutor, músico, xornalista e crítico literario.\nEn Madrid publica os seus primeiros poemarios Umbral del Centinela/La piel iluminada (Olifante, 1997), volume dobre nomeado ós premios Ícaro de Literatura do Diario 16, Identidades (Hiperión, 1998) e Nueve motivos para un obsequio (Mandala, 2001, unha obra realizada canda a pintora brasileira de sumi−e Lourdes Parente). En Madrid, estréase tamén coma autor de literatura para nenos, coa serie Las aventuras de Nunavut, pola que é elixido “autor do mes” na revista CLIJ.\nAlí estuda teatro con José Carlos Plaza e William Layton, dirixe unha montaxe baseada en dúas pezas curtas de Tennessee Williams (Querencia, estreada no Teatro del Mercado de Zaragoza), crea un grupo musical (La República, con disco homónimo), traballa coma xornalista (Cuadernos Hispanoamericanos, El Urogallo, Diario 16, El Público) e como guionista na TVE.\nRegreso á Coruña[editar | editar a fonte]\nEn 1999, trasladouse á Coruña. A partir dese momento publicou Magnalia (un “libro de artista” creado coa poeta Olga Novo e a pintora e poeta Alexandra Domínguez), Animais Animais (con dúas versións distintas: unha en Espiral Maior e outra, bilingüe e ampliada, en Bartleby Editores), unha nova versión da serie As aventuras de Nunavut, e un ensaio lírico e fotográfico verbo da obra e da figura de Manfred Gnädinger, “o alemán de Camelle”, titulado A pegada de Man. En setembro do 2009, participou na dobre estrea (A Coruña e Vigo) do concerto "Música para un Ouveo"-"Música para un Aullido", unha obra para quinteto e recitador creada polo compositor galego Borja Costa a partir dos poemas de Allen Ginsberg, traducidos (ó galego e ó castelán) e interpretados polo propio Abeleira. En 2010, puxo en pé un proxecto chamado Fuso Negro no que mesturaba poesía, teatro e música, xunto a varios músicos galegos . No 2010 publicou As nosas sombras no xardín de Serralves (Franouren Edicións, edición ampliada e bilingüe na colección Banfile), libro co que quedou finalista do Premio Nacional de Poesía, e no 2012 Pan de ánimas (Xerais).\nO seu labor coma tradutor abrangue máis dunha trintena de nomes, entre os que salientan os de Rimbaud, Apollinaire, Breton, Desnos, Char, Artaud, Michaux, Rabearivelo, Esteban, Bonnefoy, Shelley, London, Berger, Ginsberg, Hughes ou Plath.\nArestora traballa como profesor impartindo cursos e seminarios literarios e artísticos en distintos lugares de Galicia e de España.\nIluminacións, de Arthur Rimbaud, Banfile, A Coruña, 2012, Edición bilingüe francés-galego. (Segunda edición, revisada e ampliada).\nObras colectivas e escolmas[editar | editar a fonte]\nISNI: 0000 0000 8100 3457\nTraído desde "https://gl.wikipedia.org/w/index.php?title=Xoán_Abeleira&oldid=5148541"\nNados no estado de Aragua\nA última edición desta páxina foi o 15 de maio de 2019 ás 15:25.


Inicio / NOVAS / Notas de prensa / GALICIA CALIDADE E ARTESANÍA DE GALICIA ACUDIRÁN A IBERJOYA 2013 CON 5 XOIARÍAS QUE LEVAN ESTES SELOS DISTINTIVOS\nGalicia Calidade e a Fundación Centro Galego da Artesanía e do Deseño participarán na próxima edición de Iberjoya co obxectivo de presentar os traballos das cinco empresas galegas que acoden á feira este ano para dar a coñecer as últimas novidades en deseño e fabricación de xoias a compradores profesionais de todo o mundo. Neste sentido, ambos organismos, dependentes da Consellería de Economía e Industria, contarán cunstand propio no que exporán as características da artesanía galega e a calidade do seu produto, tomando parte nun encontro no que se expoñen as últimas novidades de alta xoiaría e as novas propostas de vangarda, e que na súa pasada edición convocou a máis de 14.500 visitantes de 82 países.\nNa cita, que se celebrará entre o 11 e o 15 de setembro no recinto feiral de IFEMA en Madrid, estarán presentes Unión Joyera de Bergondo eArdentia, ambas de Bergondo; Fink Orfebres, de Santiago de Compostela e Óscar Rodríguez Joyeros e Piropo Joyas, de Viveiro. As cinco empresas galegas están amparadas tanto pola marca Artesanía de Galicia como polo selo de Galicia Calidade, grazas ao convenio de colaboración posto en marcha co Colexio Oficial de Xoieiros para incorporar esta certificación, que só se outorga a produtos e servizos que traballan con materias primas de alta calidade, desenvolven unha produción óptima e aportan excelencia no servizo.\nGalicia Calidade, ademais de conceder o seu selo, apoia ao sector nas súas campañas de promoción, asistencia a feiras e todo tipo de eventos que permitan reforzar o prestixio da xoiaría galega non só en España, senón tamén a nivel internacional. Esta estratexia permite ás empresas buscar novos mercados, especialmente noutros países e reforzar así as súas estratexias de internacionalización.\nDo mesmo xeito, a participación en Iberjoya enmárcase na estratexia integral de apoio ao sector artesán que desenvolve a Consellería de Economía e Industria a través da Fundación Centro Galego da Artesanía e do Deseño, que ten por obxectivo a procura de novos mercados, a aposta pola innovación, o deseño e a especialización.\nAs creacións de Unión Joyera de Bergondo, Ardentia, Fink Orfebres, Óscar Rodríguez Joyeros e Piropo Joyas non só están en Iberjoya, senón que as empresas que contan co selo Galicia Calidade acoden tamén a feiras de prestixio internacional como Inhorgenta de Münich, Bijohrca de París ou Las Vegas. Grazas a estas estratexias de internacionalización, as xoias de denominación de orixe galega están en escaparates dos cinco continentes, desde Estados Unidos, Alemaña, Portugal ou o Reino Unido ata outros mercados en expansión como os países do Leste ou do Golfo Pérsico.\nXoias galegas en Iberjoya 2013\nÓscar Rodríguez, que participa desde 1995 nesta cita internacional, presentará en Iberjoya 2013 60 obras integradas nas coleccións Tesouros do Mar, xoias de cunchas con ouro, metais preciosos e diamantes e Tesouros da Terra, xoias de minerais, con ouro, metais preciosos e diamantes.\nCoa nova marca da empresa, Piropo Joyas, diríxense a un cliente que segue a moda e nesta edición 2013 de Iberjoya presentarán por vez primeira, ademais das súas propostas en xoiaría, as súas coleccións de reloxería e complementos de pel. En xoiaría, Piropo Joyas leva nesta edición á feira a súa colección Orgullo, pezas cunha estética elegante e moi feminina onde as trenzas ocupan un lugar destacado.\nUnión Joyera de Bergondo participa nesta cita internacional de Iberjoya con dúas liñas moi diferentes de produtos: os deseños espectaculares da alta xoiaría, que é desde sempre o seu selo diferencial con diamantes, esmeraldas, rubís ou zafiros coidadosamente seleccionados; e unha liña accesible a todos os públicos nas que o deseño ten unha especial relevancia. Son pezas nas que se combinan cores diversas e variadas texturas de ouro con pedras de diferentes cores e se seguen as tendencias actuais en deseño de xoias: desde caveiras ata formas inspiradas en flores ou animais.\nArdentia, pola súa banda, acode a Iberjoya co obxectivo de consolidar contactos e vendas con clientes, potenciar a súa imaxe de marca e dar a coñecer o carácter diferenciador das nosas coleccións entre o público profesional que acode á feira. Neste certame internacional presentará a súa colección Enova, en prata e acibeche con pendentes, aneis, colgante e alfinete, pezas elaboradas artesanalmente con materiais de primeira calidade. Ademais daranse a coñecer todas as coleccións deseñadas para a campaña de Nadal.\nFink Orfebres presentará na mostra as novas coleccións para a temporada centradas na investigación de formas, texturas e cores, que serán unha auténtica sorpresa para os que acudan á feira. Esta empresa santiaguesa, que se dedica ao deseño, fabricación e comercialización da xoiaría de prata seguindo a tradición dos mestres ourives de Santiago de Compostela, traballa en deseños propios en prata e acibeche, esmaltes ao fogo, pedras semi-preciosas con acabados diversos: mate, brillo, texturas e dourados.\nO sector da xoiaría\nEspaña é o cuarto produtor europeo de xoias. O seu traballo distínguese polo valor engadido que achega ás súas pezas, o deseño, e pola calidade e acabados das mesmas. Uns sinais de identidade que se reforzan con iniciativas como o selo Galicia Calidade que permite aportar unha certificación oficial dos produtos que se ofrecen ao cliente.\nEn Galicia, a Federación Galega de Xoieiros, Prateiros e Reloxeiros reúne a case 450 empresas, comerciantes e tamén fabricantes, tanto industriais como artesanais, a súa facturación en 2012 acadou case os 100 millóns de euros e da traballo a máis de 1.500 persoas.


Eirixe, Moalde. Silleda\nVal de Vea. A Estrada\nEsta peza é unha espadela, unha especie de coitelo de pau que se empregaba para golpear o liño colocado no espadeleiro, a fin de separar a parte leñosa da fibra, cousa que se facía en dúas operacións sucesivas, a debouza e a tasca. Antes a planta fora arrincada (arriga), ripada (para quitarlle a semente), empozada (para que amolecese) e mazada. Despois do espadelado as estrigas de liño estaban en disposición de ser resteladas ou asedadas, isto é, de ser pasadas polo restelo para depurar a fibra, separando os cerros, a parte mellor, da estopa, a parte basta. Unha vez restelado, aínda quedaba o fiado con roca e fuso, o ensarillado, o branqueo do fío con auga quente mesturada con lixivias e cinza e, por fin, a tecedura.\nEn bastantes casas de labregos e nos museos etnográficos consérvanse os artefactos de traballar o liño, de modo que hai moito onde escoller á hora de optar por unha peza determinada para representar a importancia que tivo, durante séculos, para as familias rurais a elaboración de lenzos, para consumo e venda nas épocas de maior apoxeo, case só para consumo cando estes tecidos perderon os mercados que viñan abastecendo. Pero, ademais dunha fonte de recursos económicos, o cultivo e a preparación do liño, desde que se sementaba e se recollía até que os nobelos chegaban ao tear, esixían un traballo intensivo, en boa medida feminino, que en determinados momentos había que facer de xeito comunitario, de modo que, xunto coas esfollas do millo, as mazas, os espadelados e os fiadeiros veñen ser o prototipo de xuntanzas de mulleres mozas e non tan mozas e de homes que, cando non axudaban, cantaban e cortexaban as rapazas. Así, arredor do liño creouse unha vizosa cultura da que quedan abundantes mostras nos cancioneiros, nos refráns e en prácticas de sociabilidade popular censuradas con escasos resultados polos eclesiásticos, que entendían que nas reunións nocturnas de mozos e mozas abundaban as «vistas licenciosas», as «miradas lascivas», as «palabras obscenas», as cantigas «procaces», os bailes descompostos e os «toques torpes».\nNa memoria colectiva dos galegos o traballo do liño quedou asociado ao autoconsumo familiar, reforzado nos anos da posguerra. Pero até a década de 1830 a elaboración de lenzos foi unha verdadeira «industria popular», a «industria nacional» de Galicia, de tipo rural e doméstico. Na segunda metade do XVIII Galicia era unha inmensa «fábrica dispersa», con milleiros de teares funcionando nas casas labregas, nos que mulleres ou homes, segundo as comarcas, tecían o liño que se cultivaba no país ou o que desde 1775 se importaba «do Báltico». Os procedementos para o seu traballo eran os descritos antes e a venda, que se facía con preferencia en mercados externos, principalmente no interior peninsular, corría por conta de axentes diversos: comerciantes especializados, arrieiros maragatos e tamén milleiros de segadores que cando saían para Castela levaban unha peza ou dúas de lenzo tecidas durante o inverno.\nO carácter rural e doméstico da fabricación de lenzos, con todas as operacións en mans das familias labregas, motivaba que as pezas tivesen unha escasa calidade e non fosen uniformes, defectos que os expertos atribuían a que se branqueaba antes de tecer — branqueo dos fíos— e non despois. Trátase dunha cuestión en aparencia técnica pero que tiña que ver coa organización da produción, controlada por completo polas familias, que unha vez que sacaban a peza do tear xa a podían vender; o branqueo en «curado» esixiría instalacións apropiadas e a implicación dos comerciantes nas diferentes fases de traballo do liño. O caso é que por causas diversas, técnicas, sociais e políticas, a industria téxtil non evolucionou e os lenzos galegos foron varridos dos seus mercados polos novos tecidos da revolución industrial.\nCARMONA BADÍA, Xoán (1990): El atraso industrial de Galicia: auge y liquidación de las manufacturas textiles (1750-1900), Barcelona, Ariel.\nLORENZO FERNÁNDEZ, Xaquín (1962): «Etnografía. Cultura material», en Ramón Otero Pedrayo (dir.), Historia de Galiza, vol. II, Buenos Aires, Nos.\nRODRÍGUEZ CALVIÑO, Manuel / Belén SÁENZ-CHAS DÍAZ (2000): O tecido, Santiago de Compostela, Museo do Pobo Galego.


Febreiro 2019 – Páxina 2 – A Nosa Voz\n20/02/2019 por A Nosa Voz\nO 23 de febreiro no Seminario Diocesano de Lugo o doutor en Filosofía Xosé Manuel Domínguez Prieto dirixe un Curso de Acompañamento de feridas emocionais na educación, tema sobre o que responde a continuación.\n– Que son as feridas emocionais?\n– Todas as persoas estamos feitas para ser amadas. Cando no transcurso da nosa vida, sobre todo na nosa infancia, houbo momentos nos que non fomos queridos, burláronse de nós… e iso deixa unha pegada á que chamanos ferida emocional. Esta influirá na nosa vida e ata que nos fagamos conscientes dela e pasemos de vítimas da situación a autores das nosas vidas. Isto esixe unha madurez emocional.\nAs feridas emocionais son habitualmente na infancia, pero ao longo da nosa vida temos feridas cando non nos recoñecen, non nos aprezan, non nos abrazan, non nos consideran… é dicir, non nos tratan como persoas.\n– Como se detectan nas persoas máis vulnerables, que é o caso dos máis pequenos?\n– As feridas emocionais detéctanse sempre por comportamentos alterados, destrutivos. Nun adulto, cando hai respostas desproporcionadas.\n– Por que importante que o profesorado saiba acompañar?\n– Moitas veces os problemas académicos non teñen a súa orixe nun baixo rendemento intelectual, senón en bloqueos emocionais producidos por unha baixa autoestima e por manifestación desas feridas. Así que detectar esas feridas e ter en conta o manual de primeiros auxilios para estes casos é algo fundamental para recuperar a normalidade. Isto é básico para un orientador ou un tutor.\n– E no caso dos pais\n– Comportamentos raros, agresivos ou de illamento non é necesariamente un mal comportamento sen máis. O neno chama a atención desa maneira. Vén dicir “Teño moita necesidade de ser querido e non hai quen me atenda esa necesidade”.\n– Algunha clave para acompañar\n– Cando o neno berra ou ten un comportamento irascible dunha maneira incomprensible o que non se debe facer é dar un conselliño rápido e atallar a cuestión. Algo que empeora as cousas é dicir ao neno que é malo… Iso non vale para nada. O que necesita o neno é ser escoitado, atendido, con moito cariño e sen alteración por parte do adulto. Outra medida inmediata é facerlle ver ao neno a realidade doutra maneira, que pode facer cousas para cambiar a súa situación e que nós recoñecemos a súa necesidade. Tamén é importante tomar conciencia de que a vida merece a pena e isto procede do amor incondicional do outro.\nCategorías DioceseEtiquetas acompañamentoDeixa un comentario\nCategorías SeminarioEtiquetas portas abertasDeixa un comentario\nA Delegación de Lugo de Mans Unidas organiza unhas sesións de formación sobre os documentos Sacramentum caritatis e Caritas in veritate de Bieito XVI. É unha actividade non só para voluntarios de Mans Unidas, pois tamén está aberta á participación de todos aqueles que teñan interese.\nAs reunións deste grupo de reflexión-formación son no Seminario Diocesano de Lugo ás cinco da tarde. As vindeiras sesións de formación son o 18 de febreiro, o 11 de marzo, o 8 de abril, o 13 de maio e o 17 de xuño.\nO consiliario de Mans Unidas Lugo, Miguel Ángel Álvarez, será quen dirixa o estudo.\nCategorías OpiniónEtiquetas acompañamentoDeixa un comentario


O SLG esixe que se efectúen xa os cambios normativos necesarios para conseguir a titularidade compartida real nas explotacións agrarias e gandeiras - Sindicato Labrego Galego\nO SLG esixe que se efectúen xa os cambios normativos necesarios para conseguir a titularidade compartida real nas explotacións agrarias e gandeiras\n9 de Febreiro do 2009\nO Consello de Estado vén de sinalar que o Real Decreto de Titularidade Compartida non é a norma axeitada para cumprir aos mandatos da Lei 3/2007 para a igualdade efectiva de mulleres e homes nin da Lei 45/2007 para o desenvolvemento sostible do medio rural.\nA secretaria xeral do Sindicato Labrego Galego, Carme Freire Cruces, denunciou hoxe en Santiago as imprecisións e limitacións do Proxecto de Real Decreto de Titularidade Compartida, facendo referencia ao contido do informe do Consello de Estado onde se indica que proxecto carece do rango normativo axeitado para buscar a cotitularidade real, tal e como se recollía nas alegacións presentadas polo Sindicato Labrego Galego ao mesmo.\nO pasado 2 de febreiro, o director xeral de Desenvolvemento Sostible do Medio Rural pertencente ao MARM, Jesús Casas Grande, informou nunha xuntanza do proceso de aprobación do Real Decreto, acto no que se deu a coñecer o dictame do Consello de Estado onde se di textualmente: “ O presente real decreto é só a primeira das medidas destinadas a dar cumprimento a ese mandato de promoción e desenvolvemento da titularidade compartida das explotacións, sendo, pois, de alcance limitado, debido á necesidade de operar dentro dos límites que para emitir regulamentos ten o Goberno. Esta primeira medida terá que ir acompañada, no futuro, de outras que farán necesaria ou conveniente a promulgación de leis civís, mercantís, fiscais ou laborais”.\nA proposta non deixa de ser unha declaración de intencións sen buscar solucións definitivas que dean cumprimento ao mandato da Lei Orgánica 3/ 2007, de 22 de marzo, para a igualdade efectiva de mulleres e de homes, na que se esixía o desenvolvemento da figura xurídica da titularidade compartida “para que se recoñezan plenamente aos dereitos das mulleres no sector agrario, a correspondente protección da Seguridade Social, así como o recoñecemento do seu traballo”.\nDende o Sindicato Labrego Galego, non se pode entender que se elixa pór en marcha un Real Decreto cando todos os informes sinalan que hai que facer reformas en normas con rango de lei, nin tampouco que neste proceso non estean presentes outras administracións como, por exemplo, o Ministerio de Economía e Facenda, con competencias sobre a fiscalidade das explotacións...; que, como mínimo, debería ter dito como se desenvolverá o recoñecemento da participación das mulleres nas axudas da Política Agraria Común.\nO SLG considera que a creación dun mero rexistro administrativo no que consten as cotitulares é un paso moi limitado nun camiño que comeza a ser demasiado longo.\nCarme Freire denunciou tamén a falta de compromiso con respecto aos supostos incentivos que se contemplan para fomentar a inscrición neste rexistro das mulleres, sen concretar ningunha cantidade e dicindo explicitamente na memoria económica que hai unha ausencia de repercusión orzamentaria significativa da actuación.\nNon se contempla a explotación con dúas partes diferenciadas e con dereitos de participación individuais para o home e para a muller en igualdade de condicións. Concíbese como un todo de dereitos administrativos, propiedade do titular (maioritariamente homes), o que fai que haxa unha total invisibilización do traballo das mulleres, de falta de recoñecemento profesional, de subordinación respecto aos titulares masculinos, de ausencia de dereitos legais e económicos...; unha discriminación impropia dun estado que se di democrático.\nQueremos lembrar que, segundo a ONU, a privación de recursos ou o mantemento das mulleres na precariedade é unha forma de violencia que non ten menos importancia cá violencia psicolóxica ou a violencia física, e que moitas veces van da man.


Proxectos: Concello de Abegondo\n1: TRANSIT "Training Paths for Adults on Sustainable Mobility"\nPrazo de execución: o proxecto durase 32 meses (desde xaneiro do 2021 a setembro de 2023)\nPrograma marco: Erasmus+, KA2 Asociación Estratéxica para a educación de adultos.\nSocios: University of Karlstad (Suecia) (coordinador), Municipio de Karlstad (Suecia), Unione Pedemontana Parmense (Italia) (Unión de Municipios da Provincia de Parma), Ecocity ONG (Grecia) e Concello de Abegondo (España)\nOrzamento: 302.118,00 € (financiado ao 100% pola CE)\nResumo: o proxecto ten por obxectivo poñer en marcha unha estratexia integral de aprendizaxe que redunde nun cambio de hábitos da poboación cara á mobilidade sostible, a través do intercambio de experiencias dos países participantes, baixo a dirección da Universidade de Karlstad de Suecia. Celebraranse 6 reunións transnacionales (dúas ao ano), 1 seminario de 4 días; e un evento multiplicador para cada socio ao final do proxecto para difundir os resultados.\nNo caso de Abegondo e a fin aumentar a sustentabilidade do transporte no municipio e reducir o uso do vehículo privado de motor, estamos a traballar nunha acción piloto que consiste na creación de corredores da mobilidade activa (bicicleta, ir a pé) mediante a peonalización de camiños xa existentes de titularidade municipal. Dita iniciativa consistiría en restrinxir o uso de vehículos de motor en camiños municipais, que pasarían a ser de uso prioritario para peóns e ciclistas; o acceso de vehículos de motor só estaría permitido no caso de usuarios que tivesen a súa vivenda ou traballo nos tramos afectados.\nDeste xeito, esbozouse o trazado de dous corredores de lonxitude total 11 km que unirían San Marcos coa senda ciclable do ZEC Abegondo - Cecebre e o Camiño de Santiago Inglés. Deste xeito, poderíanse realizar de forma segura traxectos con destino Coruña, Betanzos, o IES Viós ou a área recreativa do encoro de Beche (ver plano adxunto).\nA idea podería estenderse ao conxunto dos municipios que conforman a Reserva, a fin de crear corredores que conecten máis puntos de interese e increméntese a poboación beneficiada. Deste xeito tamén se fomentaría o turismo rural activo (e seguro) nos concellos.\nOs principais custos previstos para a consecución desta iniciativa serían os seguintes:\nDefinición dos itinerarios.\nEnquisas á poboación, para definir os puntos de interese e a súa receptividade á proposta.\nAudiencias públicas ambientais para a posta en común cos veciños e organismos con competencias.\nSinalización viaria: vertical e horizontal.\nMellora do firme (só en casos xustificados)\nDifusión da rede de biciestradas (ou EstradasActivas) entre a poboación.\nTRANSIT website: www.kau.se/en/transit\nFB page: @transit.erasmusproject\nAnímate a participar na enquisa do proxecto para coñecer e valorar os hábitos de mobilidade da veciñanza de Abegondo facendo clic aquí.\n2: LIFE WATER WAY "CREACIÓN DUN NOVO CONCEPTO DE FONTE E DEMOSTRACIÓN DA SÚA VIABILIDADE NO CAMIÑO DE SANTIAGO"\nPrazo de execución: 2017 - 2023\nPrograma marco: Life programme | European Commission.\nSocios: Concello de Abegondo (coordinador), Augas de Galicia, Consellería de Sanidade, ITG, ADR Mariñas Betanzos e Deputación provincial da Coruña.\nOrzamento total: 973.408 € (369.552 € Comisión Europea)\nÁmbito de actuación: Camiño de Santiago Inglés (18 municipios)\nResumo: o obxectivo do proxecto Life Water Way é dotar de abastecemento de auga potable ao ‘Camiño Inglés’, como exemplo da mitigación dos impactos ambientais derivados do consumo de auga embotellada nas sendas naturais e itinerarios culturais europeos. Paralelamente, o proxecto pretende determinar unha estratexia que permita recuperar as fontes naturais, como solución de micro-abastecemento en áreas onde non chegan as redes centralizadas de augas de consumo. Deste xeito, está previsto dotar ao Camiño de Santiago Inglés dunha rede piloto formada por 28 novos puntos de micro-abastecemento identificables ( aprox. un cada 6 km) conforme á normativa de augas de consumo humano (Directiva 98/83/CE), a partir de mananciais e dos sistemas de abastecemento municipais existentes no seu trazado.\nLIFE WATER WAY website: https://lifewaterway.<wbr></wbr>eu/\n3: LIFE RURAL SUPPLIES "SOSTENIBLES SOLUTIONS FOR VERY SMALL WATER SUPPLIES"\nPrazo de execución: 2013 - 2018\nSocios: Concello de Abegondo (coordinador), Augas de Galicia e Consellería de Sanidade.\nOrzamento total: 774.122 € (387.061 € Comisión Europea)\nÁmbito de actuación: zona sur do termo municipal de Abegondo, á que non chega a rede pública de abastecemento auga potable.\nResumo: actualmente en Galicia 650.000 persoas consomen auga a través de solucións autónomas mediante un modelo de xestión que se mantivo vixente sen a intervención das administracións. Así, son os usuarios os que, voluntariamente e baixo a súa responsabilidade, deben proceder á comprobación da calidade das súas augas e, se é necesario, poñer remedio a eventuais afeccións.\nO principal obxectivo do proxecto LIFE RURAL SUPPLIES é fortalecer a sustentabilidade das pequenas subministracións fronte ás súas principais ameazas: a constatada deficiente calidade das augas captadas; a falta de gobernanza na extracción de augas subterráneas e na eliminación dos residuos e a non aplicación do principio de recuperación de custos para un uso eficiente dos recursos hídricos por parte dos usuarios.\nPor iso, co apoio do programa Life da Comisión Europea, Augas de Galicia, a Consellería de Sanidade e o Concello de Abegondo pretenden desenvolver accións innovadoras de carácter demostrativo que melloren as capacidades da poboación local na dotación de servizos da auga mediante sistemas de abastecemento e saneamento descentralizados. Este reto resolverase mediante a consecución coordinada de catro metas:\nDeterminar as solucións técnicas máis adecuadas na captación, distribución e posterior tratamento das augas subterráneas consumidas a partir de pozos e mananciais.\nEnsaiar instalacións de abastecemento e saneamento de carácter autónomo adaptadas ás vivendas rurais para minimizar o impacto ambiental na dotación dos servizos da auga.\nValidar os plans de seguridade da auga ( water safety plans) como ferramenta para mellorar a seguridade da subministración.\nIncentivar o uso eficiente dos recursos hídricos.\nEse proxecto foi seleccionado pola Comisión Europea en 2019 como un dos 5 finalistas ao mellor proxecto europeo do programa Life na categoría medioambiente. Ademais recibiu un accesit do premio “MEDIO AMBIENTE APROEMA” aos proxectos dirixidos fundamentalmente á conservación e mellora do medio ambiente en Galicia.\nLIFE RURAL SUPPLIES websitE: www.ruralsupplies.<wbr></wbr>eu\n4: Life AquaPlann Project "XESTIÓN INTEGRADA DOS RECURSOS HÍDRICOS E A SÚA APLICACIÓN NO PLANTEXAMENTO LOCAL DO L.I.C ABEGONDO – CECEBRE”\nPrazo de execución: 2009 - 2013\nSocios: Concello de Abegondo (coordinador), Augas de Galicia, Consellería do Medio Rural e Emalcsa.\nOrzamento total: 987.564 € (333.304 € Comisión Europea)\nÁmbito de actuación: conca hidrográfica do LIC Encoro de Abegondo - Cecebre formada polos ríos Mero e Barcés.\nAquaPlann Project é unha acción conxunta dos catro principais actores da xestión hídrica do LIC Encoro Abegondo – Cecebre: Augas de Galicia (Consellería de Medio Ambiente, Territorio e Infraestruturas), EMALCSA e Consellería do Medio Rural e do Mar coordinada polo Concello de Abegondo no marco do programa ambiental Life+ da Comisión Europea.\nOs obxectivos centrais do proxecto son:\n- Avanzar na sustentabilidade das actividades humanas da contorna rural utilizando como indicador ambiental a calidade da auga\n- Mellorar a coordinación e implicación dos axentes responsables do goberno, xestión e uso das augas como medio para alcanzar a xestión integral dos recursos hídricos.\nAs accións levadas a cabo estruturáronse en fichas informativas ordenadas por capítulos conforme a catro metas:\n(1) Mellora do abastecemento rural e protección das masas de auga subterránea.\n(2) Saneamento das augas residuais domésticas na contorna rural.\n(3) Prevención da contaminación de orixe agrícola e gandeira.\n(4) Xestión integral de conca.\nO proxecto AquaPlann foi distinguido con dous premios: 2º posto na votación en liña e accésit do Premio CONAMA 2012 á Sustentabilidade de Pequenos e Medianos Municipios (entre 5.000 e 30.000 habitantes); Primeiro premio “MEDIO AMBIENTE APROEMA” 2012 aos proxectos dirixidos fundamentalmente á conservación e mellora do medio ambiente en Galicia.\n5: EFC Ecowas "RAISING AWARENESS FOR ECO-FRIENDLY BEHAVIOURS IN WASTE COLLECTION PRACTISE"\nPrazo de execución: 2013 - 2015\nPrograma marco: Europe for Citizens ( EFC) | European Commission\nOrzamento total: 131.000 € (financiado ao 100% pola CE)\nSocios: Coordinado polo Concello de Abegondo en asociación con Gmina Lublin e Urz?d Miasta Sosnowca (Polonia), Mölndals stad (Suecia), Stadsbestuur Hasselt (Bélxica) e Comune dei Traversetolo (Italia)\nEste proxecto ten como obxectivo xeral o “promover valores comúns e estratexias a través da sustentabilidade da xestión de residuos como parte do benestar dos cidadáns europeos”. Deste xeito, involucrarase á cidadanía na celebración de sete eventos para a posta en común das experiencias que faciliten a consecución dos seguintes resultados:\nCoñecemento máis profundo de boas estratexias de comunicación en xestión de residuos.\nIncremento da motivación dos cidadáns para adoptar un comportamento ecolóxico.\nAumento da porcentaxe de recollida selectiva de residuos, reciclado e reutilización como parte do benestar dos cidadáns europeos.\n6: EFC On tour for Europe"Bringing youth step by step to active citizenship and job-creation"\nPrazo de execución: 2015-2016\nSocios: coordinado por Stadsbestuur Hasselt (Bélxica) en asociación con Ethercentrum vzw, REC Radiocentrum (Bélxica), Saint- Omer City (Francia), Detmold City (Alemaña), Gemeente Schiedam (Holanda), Commune dei Reggio Emilia (Italia), Kaunas City (Lituania), Demos Oraiokastro City (Grecia), Sandwich Town Council (Reino Unido) e o Concello de Abegondo (España).


Estase realizando un "cambio de cromos" a conta da venda da Solana-Finisterre? - Novas - Bloque Nacionalista Galego da Coruña - BNG - Bloque Nacionalista Galego\nBNG da cidade da Coruña 10 maio 2016 - 19:27\nda cambio conta venda solana finisterre\nA Coruña, 10 de maio de 2016.- O Grupo Municipal do BNG cualifica de vergoñenta e inadmisíbel a posta á venda do Hotel Finisterre e a Solana despois de se anunciar a previsíbel aprobación da enaxenación de bens desafectados de dominio público polo consello de administración da Autoridade Portuaria.\nVeira: Consumarase o que xa advertiriamos en 2014: o pelotazo urbanístico que supuxo a modificación na cualificación urbanística e o cambio de dotacional público a dotacional privado dos terreos onde se sitúan o hotel Finisterre e A Solana no PXOM aprobado definitivamente polo Partido Popular\nDeste xeito, o Bloque sinala que desgrazadamente se confirman as súas advertencias, realizadas en outubro de 2014, naquela altura no mandato do Sr. Negreira e do Partido Popular, no que daban conta do que supoñía a aprobación da modificación da cualificación urbanística e o cambio de dotacional público a dotacional privado dos terreos da Solana e o Hotel Finisterre no PXOM e, neste sentido, tamén motivou que o BNG recorrera o PXOM ante os tribunais, entre outras cuestións.\nLembramos que o cambiazo en cuestión atinxiu á cualificación do solo desas parcelas, previstas inicialmente de dotacional público, e que no proceso de elaboración e finalmente de aprobación do PXOM o Partido Popular pasou a cualificar de dotacional privado. Así, a cualificación cámbiase no PXOM aprobado provisionalmente en agosto de 2012, onde estes case 30.000 m2 de superficie aparecen, de súpeto, e sen xustificación aparente, cualificados como dotacional privada. A aprobación definitiva do PXOM polo PP en 2013 mantivo a cualificación o que supuxo todo un pelotazo urbanístico para beneficio da Autoridade Portuaria e co obxecto de resolver os seus problemas económicos, indica a concelleira nacionalista Avia Veira.\nO Grupo municipal do BNG pregúntase cal vai ser actitude do Goberno municipal a respecto dos proceso de especulación urbanísticos que están realizando na nosa cidade as Administracións do Estado e esixe contundencia na defensa dos intereses das veciñas e veciños da cidade\nNeste sentido, o Grupo Municipal do BNG pregúntase pola actitude que o Goberno municipal a respecto dos movementos de especulación urbanística aos que está asistindo a cidade durante os últimos meses, xa que logo, denuncian, para o Estado español A Coruña é unha torta a dividir en múltiples anacos dos que se queren aproveitar.\nA Maestranza, os terreos da Solana e Hotel Finisterre, a estación intermodal e os terreos da actual estación de autobuses, ou os peiraos interiores son exemplos claros que amosan que a Administración do Estado ve a nosa cidade como unha oportunidade de negocio de onde sacar tallada constantemente. É máis que evidente que existe, por parte do Estado, unha operación de posta en venta por anacos do patrimonio público da cidade que denunciamos e reprobamos, advirte Veira.\nÉ por iso que o BNG esíxelle ao Goberno municipal que actúe en consecuencia coa defensa dos intereses das coruñesas e coruñeses, mais indican que tendo en conta os antecedentes, desconfían que se teña unha actitude contundente e firme coas Administracións do Estado.\nTememos que o Goberno municipal estea realizando un «intercambio de cromos» con Autoridade Portuaria derivada da reunión mantida o 30 de marzo entre representantes do Concello e Portos do Estado sinalan as nacionalistas\nAsí, as nacionalistas lembran que no Pleno de abril preguntaron, xustamente, polas medidas que tiña pensado adoptar o Executivo local para evitar a operación especulativa de venda dos terreos onde se sitúan o Hotel Finisterre e a Solana. E lembran que o propio concelleiro de Rexeneración Urbana, Xiao Varela, no chegou a contestar á pregunta en ningún momento e non concretou actuación algunha por parte do Goberno municipal. Unicamente aludiuse a que «a decisión sobre os terreos onde se sitúan o Hotel Finisterre e a Solana, encadrase dentro dun debate máis amplo, que define a relación futura da cidade co seu porto interior» e citou á reunión mantida o 30 de marzo entre representantes do Concello e Portos do Estado onde sinalou que «se conseguiu abrir o melón, o do futuro dos peiraos do porto interior» a respecto dos convenios asinados no 2004, mais sen dar a coñecer en que termos se producirá esa «negociación».\nParécenos alarmante que o concelleiro de Rexeneración Urbana parta da base de que se pode negociar sobre o feito consumado da venda da Solana e o Hotel Riazor. Tememos que a contestación do Goberno municipal agoche unha operación na que se estea realizando un «intercambio de cromos» permitindo esa venda a cambio da cesión dos terreos dos peiraos interiores, conclúe Avia Veira.\nLogo dos cambiazos no PXOM para beneficiar intereses e negocios privados, tocaba facer caixa


A CIG denuncia a escandalosa condena as/os mozos de Altsasu catalogando os feitos como atentado á autoridade - CIG: Confederación Intersindical Galega\n27 Xuño 2022 17:16\nA CIG denuncia a escandalosa condena as/os mozos de Altsasu catalogando os feitos como atentado á autoridade\nConsidera que cuestiona a división de poderes no Estado español\nInternacional - 06 Xun 2018\nDiante das condenas que van desde os 2 anos até os 13 anos de cadea (as máximas penas aplicables polo delito de atentado á autoridade) para os 8 mozos e mozas implicados nos feitos de Altsasu, por unha trifulca de bar con 2 axentes da garda civil e as súas parellas, desde a CIG manifestamos a nosa preocupación pola deriva que está a levar a xustiza española, aplicando criterios ben diferentes segundo a orixe das persoas implicadas, a súa ideoloxía e a súa actividade ou pertenza a organizacións críticas co réxime actual.\nXunto con estas penas, a Audiencia Nacional impón outras sancións de carácter económico por “danos morais” ás persoas denunciantes. Os feitos remóntanse a 15 de outubro do 2016, e durante o tempo transcorrido (no que 3 deles pasaron case dous anos no cárcere), foise creando arredor unha montaxe mediática para que foran xulgados como delito terrorista chegando a solicitar o fiscal chegou até 62 anos de cárcere. Todo isto, a pesar das probas e testemuñas que desmentían esta versión. Finalmente, non foron sentenciados por terrorismo, mais semella como se o fosen.\nNon poñemos en dúbida que os últimos acontecementos políticos no estado, o proceso soberanista de Catalunya, o traslado do debate a Euskal Herria, os anuncios de desarme e disolución feitos por ETA, e a curiosa “casualidade” de que a xuíza do caso sexa parella dun garda civil e recibira unha condecoración deste corpo policial, condicionaron de xeito decisivo ese veredicto final.\nChama máis a atención vendo a impunidade de que gozan todo tipo de manifestacións, insultos, ameazas e agresións que estamos vendo ultimamente por grupos e individuos de corte fascista e patriótico español. Mentres seguen a se manter presos políticos e se multiplican as imputacións e condenas contra cantantes, escritores/as, debuxantes , sindicalistas, periodistas ou artistas que son críticos con este réxime do 78. Isto e o alarmante incremento da represión (mesmo violenta) e criminalización da protesta, está sacando á luz a verdadeira cara dun Estado Monárquico que, por moito que se autodefina “de dereito”, está a mostrar as súas grandes carencias democráticas. Algo que xa está a transcender tamén fóra das súas fronteiras.\nPor todo isto, queremos mostrar toda a nosa solidariedade con estes mozos e mozas, coas súas familias, e con todos os movementos de liberación nacional e de loita de clases que teñen que loitar, non só contra a dureza do sistema, senón tamén contra as inxustizas que a miúdo comete contra eles/as.\nSantiago de Compostela, xuño de 2018


Proxección en Ordes do documental Murmurios de silencio co gallo do 25N\nSusana García apelou á importancia de traballar dende idades temperás nos centros académicos para eliminar a problemática da violencia de xénero\nOrdes, 26 de novembro de 2019. Arredor de medio cento de persoas asistiron á proxección do documental Murmurios de silencio. Esta tivo lugar na Casa da Cultura de Ordes na tarde de onte. Un acto englobado dentro do programa de conmemoración do 25N, Día Internacional pola Eliminación da Violencia contra as Mulleres.\nSusana García, presidenta da Mancomunidade de Ordes e concelleira de Política Social do Concello de Ordes, ofreceu unhas palabras de introdución nas que fixo alusión ao obxectivo do documental como ferramenta para visibilizar casos de violencia de xénero próximos. Na súa intervención tamén destacou a importancia de traballar nos centros educativos dende idades ben temperás para concienciar sobre esta grave problemática social.\nMurmurios de silencio está financiado pola Secretaría Xeral de Igualdade e promovido pola Asociación de Desenvolvemento da Comarca de Ordes (ASDECOMOR). Na súa realización tamén interviñeron o CIM da Mancomunidade de Ordes, a Consellería de Medio Rural, a Axencia Galega de Desenvolvemento Rural (AGADER), o Fondo Social Europeo, a Asociación de GDR de Galicia e o Ministerio da Presidencia, Relacións coas Cortes e Igualdade.


>Teatro: Sofía e as Postsocráticas | Concello de Ames\nEsta aqui: Inicio » Agenda » >Teatro: Sofía e as Postsocráticas\n>Teatro: Sofía e as Postsocráticas\nÁs 21.00 horas.\nA programación teatral do segundo semestre de 2020 presenta o 20 de novembro, da man de Producións Teatrais Inversa Teatro, Sofía e as Postsocráticas. O evento terá lugar na Casa da Cultura de Bertamiráns ás 21.00 horas.\nTrátase dunha peza de teatro contemporáneo, de 60 minutos de duración, quer trata sobre a violencia machista, afondando nas causas da estrutura do maltrato.\nSofía e as Postsocráticas é unha obra que versa sobre a violencia machista, afondando nas causas da estrutura do maltrato. A partires de tres personaxes en escena: Sócrates, Platón e Aristóteles (interpretados por mulleres) trátase de buscar un novo logos, é dicir, un novo patrón interpretativo da realidade no que se faga o cálculo do que é ou o que non é violencia machista. O espectáculo conta tamén con elementos audiovisuais e sonoros que axudarán na reflexión de cal é a nosa responsabilidade como sociedade ante este tema.\nPor mor da Covid-19 o aforo será limitado para poder manter a distancia de seguridade entre os espectadores. Ademais, adoptáranse as medidas hixiénico – sanitarias marcadas polas autoridades sanitarias. Na Casa da Cultura de Bertamiráns haberá espazo para 75 espectadores.


Charla en Gandarío « Fragas do Mandeo\nEsta mañá tivemos a ocasión de impartir unha charla no Albergue Xuvenil de Gandarío. A Escola de Tempo Libre Querqus programouna como parte do seu curso para a obtención do título oficial de monitor de actividades de tempo libre.\nTras introduci-los problemas ambientais globais e locais, explicamos as posibilidades de actuar mediante o apadriñamento de enclaves e a custodia do territorio, detallando as actividades desenvolvidas por Fragas do Mandeo. A continuación pasamos a describir, en base á nosa propia experiencia, a maneira de realizar xornadas de voluntariado ambiental que sexan eficaces e resulten satisfactorias para os participantes.\nRematamos animando ós alumnos a que no seu futuro profesional contemplen organizar actividades en favor da natureza e se coordinen con entidades como a nosa para obte-los mellores resultados.


Xestión do almacenamento en XCP/XenServer: NFS VHD, iSCSI. Store XenMotion - Manuais Informática - IES San Clemente.\nXestión do almacenamento en XCP/XenServer: NFS VHD, iSCSI. Store XenMotion\nRevisión del 20:19 27 may 2013 de Carrion (discusión | contribuciones) (Página creada con «==Introdución== *Xen ten uns contedores de discos das MVS '''VDIs (Virtual Disc Image)''' que se coñecen con nome de '''Storage Resources (SR)'''. *Estes '''SR''' poden s...»)\n2 NFS VHD (Virtual Hard Disk)\n2.1 Configuración da NAS\n2.2 Crear SR NFS VHD en XCP/XenServer\n2.2.1 Experimentación con SRs NFS\n2.3 Crear MV con VDI en SR NFS\n2.4 Migración de VDI en quente: Storage XenMotion\n2.5 Copiar/Mover MVs apagadas\n3.1 Configuración das NAS para iSCSI\n3.2 Crear SR iSCSI en XCP/XenServer\n3.2.1 Experimentación con SR iSCSI\n3.3 Operacións con SR iSCSI en relación as MVs\n4 Escenarios nos que as MVs poden usar recursos compartidos por NFS/SAMBA ou iSCSI\nXen ten uns contedores de discos das MVS VDIs (Virtual Disc Image) que se coñecen con nome de Storage Resources (SR).\nEstes SR poden ser locais, como nos escenarios anteriores, ou remotos.\nNeste apartado veremos como crear/migrar discos de MVs, VDIs (Virtual Disc Image) en SR remotos.\nEste almacenamento externo ou remoto pode ser conectado ao host mediante:\nTarxetas HBA (Hot Bus Adpaters) (http://es.wikipedia.org/wiki/Adaptador_de_host), que permiten ter un camiño directo á SAN sen ter que facer uso do procolo TCP/IP.\nNeste caso o equipo veo o almacenamento como se o tivera conectado directamente, como se por exemplo fose un disco SATA ou SCSI.\nExisten tarxetas iSCSI (HBA) que se conectan directamente ao equipo.\nA seguinte imaxe amosa un exemplo dunha tarxeta iSCSI:\nEstas imaxes amosan unha cabina de discos, NAS.\nA parte traseira amosa 2 controladoras e cada unha delas amosa interfaces Ethernet (para iSCSI sobre TCP/IP) e conectores iSCSI para conectar ás HBAs.\nConxunto de discos da cabina.\nPero a outra forma de conectarse, cando non se dispón de HBAs, ao almacenamento remoto é a través de:\niSCSI, facendo uso do protocolo TCP/IP, este tipo de conexión recibe o nome de Software iSCSI para diferencialo das HBAs Hardware.\nEn ambos casos precísase un Sistema Operativo ou semellante (XEN) que sexa quen de entender NFS ou iSCSI sobre TCP/IP.\nEstes son os dous métodos que se van usar para conectarse á NAS.\nAte agora os discos das MVs (VDIs) eran creados no almacenamento local do servidor XEN, neste apartado vanse almacenar os VDIs no almacenamento remoto a través de NFS ou iSCSI.\nTamén se van migrar discos de MVs en quente entre os distintos almacenamentos remotos e local. Este proceso coñecese co nome de Store XenMotion e non está dispoñible en XenServer Free Edition\nNFS VHD (Virtual Hard Disk)\nO escenario 6.F amosa un SR NFS.\nO recursos está compartido por NFS na NAS e montado no servidor xcp00.\nNel vanse poder crear/almacenar os VDIs das MVs.\nEstes discos duros (VDI), non se van almacenar en formato XenServer senón en formato VHD de Microsoft, que permite expansión dinámica, de modo que, se asignamos un disco de 10 GB a unha MV este vai consumir no recurso o que consuma a información del almacenada (Igual que en VirtualBox).\nConfiguración do recurso NFS na NAS\nImos configurar o volume: NFS_SR\nEn permisos indicamos como propietarios a: noa/nobody\nEn compartición NFS, mapeamos a usuario noa e ollo!!!, marcamos a opción: Todos los directorios, porque XCP/XenServer vai montar os recursos que cree dentro de NFS_SR, non vai montar o recurso NFS_SR directamente. Esta opción nas NAS reais, nas comparticións NFS de calquera linux xa está habilitada por defecto.\nCrear SR NFS VHD en XCP/XenServer\nCrear recurso NFS VHD\nEngadimos un novo SR ...\nIndicamos tipo NFS-VHD ...\nPoñemos un nome significativo: Almacenamento VDIs (NFS).\nIndicamos a ruta ao recurso: 172.16.0.100:/mnt/xen/NFS_SR\nO SR conectado ao recurso. Estado OK.\nFixarse que se estableceu como SR por defecto, antes era o almacenamento local.\nDende un equipo calquera conectámonos ao recurso compartido NFS_SR e vemos que XCP creou unha carpeta cuxo nome é o uuid do SR (Observar a imaxe superior a esta). Nesta carpeta é onde se van almacenar os VDIs das MVs.\nxe sr-list amosa os SR dispoñibles no host.\nExperimentación con SRs NFS\nA continuación vaise experimentar cun novo NFS SR ...\nA experimentar ...\nCreamos un novo recurso NFS VHD (Neste caso para xogar con el e logo borralo)\nAo premer en Scan xa nos indica que existe un SR nese recurso compartido e pregúntanos se o desexamos usar ou crear un novo SR. Escollemos esto é último.\nO NFS SR conectado ...\nA carpeta asociada ano novo SR.\nAvisa de que se vai perder a conexión, mais non o contido do recurso.\nVolver a conectalo ...\nE xa nos ofrece o recurso ao que estaba asociado.\nDesconectamos o adaptador da NAS polo cal se accede á NFS e reiniciamos o servidor XEN.\nAo reiniciar o servidor xcp pode arroxar erros ao non atopar os SR remotos.\nO servidor está en estado de mantemento e ...\nFinalmente o servidor está operativo, pero non están dispoñibles os recursos da NAS, neste caso NFS VHD e a biblioteca de ISOs do escenario 6.E.\nConectamos o cable na NAS e co botón dereito sobre o SR marcamos reparar.\nReparándose o SR ...\nSR conectado ...\nRecuperamos os demais SRs pero facendo uso de CLI xe ...\nCon xe sr-list buscamos o uuid do SR que desexamos recuperar\ncon xe sr-param-list uuid= podemos ver o PBD (Physical Block Disk) ...\ncon xe sr-param-list uuid= params=name-label,PBDs vemos en concreto 2 campos...\ne finalmente con xe pbd-plug uuid= conectaríamos o SR.\nTodos os SRs conectados.\nCon mount vese onde están montados os SRs compartidos por NFS: en /var/run/sr-mount/...\nVolvemos a desconectar o SR ...\nTamén eliminamos a referencia do XEN...\nAdvertencia de que imos perder a conexión pero que no recurso segue a información que puidera haber.\nVemos que a carpeta segue no recurso NFS_SR. Se volvemos a crear un novo SR ben neste host ou noutro calquera poderíamos volver a reusar oas estes SRs.\nCrear MV con VDI en SR NFS\nCrear una MV en SR NFS\nCrear una nova MV: dnfs\nCambiar o SR do VDI ...\nSeleccionar o Almacenamento NFS de VDIs anterior.\nSR para o DVI\nEn rede escollemos Tráfico MVs. Creamos a MV\nVemos o VDI asociado á MV dentro da NFS_SR/Carpeta do SR. O tamaño é de 1,29 GB cando e cando creamos a MV ...\n... indicamos 8 GB.\nMigración de VDI en quente: Storage XenMotion\nA continuación vaise acender unha MV e migrar o seu VDI do SR local ao SR NFS.\nEste proceso coñécese co nome de Storage XenMotion\nPermite mover VDIs de MVs acesas entre hosts e entre distintos SRs.\nFacilita o mantemento dun servidor, dunha NAS, etc.\nPerante o proceso XEN fai un Snapshot do disco da MV, move ese Snapshot e logo move as diferencias entre o estado actual e o Snapshot. Finalmente borra o VDI do orixe.\nPolo descrito anteriormente asegurarse que no destino hai suficiente espazo.\nEsta funcionalidade non está dispoñible en XenServer Free Edition.\nAcendemos a MV drouter e habilitamos un ping 8.8.8.8 ...\nImos a Local Storage á lapela Storage sobre o disco da MV drouter premer co botón dereito e escoller: Move Virtual Disk...\nIndicar o destino, neste caso Almacenamento NFS VDIs\nObservar o lema (Dobre frecha) que adoptou drouter\ndrouter rematou o proceso ...\nParamos o ping e non se perdeu ningún paquete.\nNa lapela Storage de drouter vemos o SR no que está o VDI.\nNo SR NFS podemos ver os 2 VDIs asociados a dnfs e drouter. Vemos que ocupan 8 GB cada un ...\nO mesmo na lapela Storage do host.\nPero a realidade no recurso NFS_SR da NAS é outro, ...Observar o disco pequeno que son as diferencias de canso se moveu drouter\nO contido do ficheiro filelog.\nCopiar/Mover MVs apagadas\nPara copiar/mover MVs entre hosts ou SRs simplemente hai que premer co botón dereito sobre ela e ...\nCopiar / Mover MVs\nPremer co botón dereito sobre a MV ... e seleccionar o SR de destino ... Pero neste caso non se realiou ningunha copia nin movemento.\nAo igual que se viu no apartado anterior tamén se pode usar un dispositivo iSCIS para almacenar os VDIs.\nXCP/XenServer usar open-iscsi para linux como se viu na parte III do curso.\nPara a creación de discos usa LVM (http://es.wikipedia.org/wiki/Logical_Volume_Manager), ao igual que no SR local, co cal a velocidade de acceso é máis rápida aos VDIs creados en iSCSI que aos creados en NFS VHD.\nConfiguración das NAS para iSCSI\nConfiguración do destino iSCSI\nImos configurar o volume ZFS para ser exportado por iSCSI.\nNa lapela configuración global do destino cambiar os seguintes valores, tal e como recomenda FreeNAS (http://doc.freenas.org/index.php/ISCSI#Target_Global_Configuration):\nEnvíos máximos de R2T: 255\nMáximos RST pendentes: 64\nLongitud de la primera transmisión: 262,144\nLongitud máxima de transmisión: 2,097,152\nConfigurar os Iniciadores para que só se poida chegar dende a rede 172.16.0.0/24.\nConfigurar o Portal para que só exporte o dispositivo pola IP 172.16.0.100.\nConfigurar o Destino\n... o nome do destino Destino como iscsi-sr, o iniciador, a autenticación CHAP, etc.\nEstender dispositivo ...\nSeleccionar o dispositivo iSCSI_SR.\nAsociar os destinos.\nParar e iniciar o servizo iSCSI.\nCrear SR iSCSI en XCP/XenServer\nCrear SR iSCSI\nCrear novo SR\nComo sempre en /etc/iscsi estará almacenada a información de conexión por iSCSI.\nSeleccionar Software iSCSI\nPoñer un nome significativo: Almacenamento VDIs (iSCSI).\nPoñer a IP pola que chegar ao destino/portal iSCSI: 172.16.0.100, Premer en Discover IQNs. Se todo vai ben ... Se nos trabucamos no contrasinal, na IP, etc, entón borrar /etc/iscsi/send_targets como se viu na parte III.\nA amosará o nome do portal da NAS. Premer en Discover LUNs (Os dipostivos).\nSe todo vai ben amosará o disco de 200GB.\nFinalizar a conexión ...\nAdvertencia de que o dispositivo iSCSI non ten formato... formatalo.\nProceso de formato ...\nSR conectado ao destino iSCSI\nObservar que Multipath non está activo.\nNa lapela Storages pódese ver o SR iSCSI.\nExperimentación con SR iSCSI\nImos realizar as mesmas probas que se fixeron con NFS VHD.\nDesconectar o SR\nAdvertencia de que se perderá a conexión, pero que o contido permanecerá intecto.\nConfigurar os parámetros do Destino/Portal.\nAdvertencia de que ese dispositivo iSCSI xa estivo conectado a un SR. Reconectar ...\nVolver a desconectalo ...\nDesconectarase o SR permanentemente do dispositivo iSCSI.\nVolver a crear o SR iSCSI.\nCubrir os campos ...\nAdvertencia de que ese dispositivo iSCSI xa foi formatado por un XCP/XenServer. Pregúntanos se desexamos formatalo de novo ou reconectalo tal e como está.\nSe ao reiniciar o host, non aparecese conectado o SR iSCSI\nEditar o ficheiro default do nodo e cambiar node.startup = manual por automatic.\nEn xsconsole tamén se poden administrar os SRs.\nOperacións con SR iSCSI en relación as MVs\nAs mesmas operacións que se realizaron co SR NFS poden ser realizadas co SR iSCSI:\nMigracións en quente dos VDIs: Store XenMotion.\nEscenarios nos que as MVs poden usar recursos compartidos por NFS/SAMBA ou iSCSI\nO usuario co visto ate agora, se o desexa, pode ser quen de implantar os seguintes escenarios:\nRecursos de almacenamento de uso masivo fóra dos servidores: na NAS\nAo dispoñer dunha NAS pódese almacenar os datos que xestiona o usuario na NAS, por exemplo, as súas carpetas de usuarios.\nDeste xeito, o servidor de usuarios (LDAP/ Active Directory) non ten porque almacenar el as carpetas dos usuarios.\nO servidor debe montar o recurso compartido por SAMBA ou NFS (segundo corresponda) e xestionar a BBDD de usuarios de modo que cando dea un usuario de alta debe indicarlle que a súa carpeta personal está dentro dun recurso compartido da NAS.\nOs clientes so acudirán ao Servidor para autenticarse e para coñecer onde se atopan as súas carpetas persoais, que están dentro dun recurso compartido da NAS.\nDispositivos de almacenamento rápidos para unha MV: iSCSI\nSupoñer un servidor de Base de Datos (MySQL) onde desexamos que as BBDD que administra o Xestor estena nun dispositivo de almacenamento rápido e fóra do servidor.\nMontar no servidor XEN un dispositivo iSCSI da NAS e crear un VDI para á MV ou\nAsignar o dispositivo iSCSI da NAS directamente á MV, que é o que amosa o seguinte escenario.\nObtenido de «https://manuais.iessanclemente.net/index.php?title=Xestión_do_almacenamento_en_XCP/XenServer:_NFS_VHD,_iSCSI._Store_XenMotion&oldid=35859»\nEsta página se editó por última vez el 27 may 2013 a las 20:19.


Punto de atención catastral | Esquerda unida\n21 Setembro, 2010 victor Ferrol\nA nosa organización fíxose eco desta demanda veciñal e presentou unha moción, para o seu debate plenario, no mes de decembro de 2008. Moción que conqueriu o acordo do Pleno e converteuse nun mandato para o Goberno Municipal.\nLamentar, non obstante, a tardanza en desenvolver o acordo, porque dende entón transcorreron preto de 2 anos, tempo longo de máis para unhas xestións realizadas coa dilixencia necesaria.\nEsquerda Unida entende que este servizo vai permitir un acceso máis pronto e fácil das persoas que viven no rural do noso concello aos rexistros descritivos e gráficos das fincas de natureza rústica. O Punto de Información Catastral desenvolverá un papel intermediador no que atinxe ao exercicio do dereito de información da cidadanía, á que lle vai permitir subministrar de xeito gratuíto toda a información existente na base dos datos estatal do catastro.\nA nosa organización esixe do Goberno Municipal que contemple a axeitada previsión orzamentaria para pór en funcionamento efectivo o devandito Punto de Información Catastral.


O pasado mes de setembro Xiaomi presentou o seu smartphone Mi MIX 2, que converteuse en todo un referente en deseño dentro da tendencia actual de maximizar o espazo ocupado pola pantalla na súa parte frontal, xa que a súa xenerosa pantalla de 5,99 polgadas carece de bordes laterais e superior, chegando a ocupar o 80,925% da superficie frontal. Agora que Xiaomi conta con distribución oficial en España non só vai vendelo con normalidade en numerosas tendas físicas e dixitais, senón que por primeira vez introduce oficialmente un dos seus móbiles no catálogo dun operador, concretamente de Vodafone, que esta semana comezará a ofrecer o terminal sen compromiso de permanencia, co mellor prezo libre do mercado, coa opción de pago aprazado sen xuros e con 3 meses de seguro de protección total de regalo.\nA versión básica do Mi MIX 2, con procesador Qualcomm Snapdragon 835, 6 GB de RAM, 64 GB de almacenamento e cámara con sensor Sony de 12 Mpíxeles e estabilizador óptico de 4 eixes poderá mercarse por 399 euros, aínda que tamén cómpre destacar que a versión Premium (con 8 GB de RAM, 128 GB de almacenamento e corpo cerámico) tamén estará dispoñible, polo momento, en exclusiva a través de Vodafone.\nCoa asociación entre Xiaomi e Vodafone o fabricante chinés consegue unha maior penetración no mercado español, onde xa conquistou o terceiro posto en vendas, mentres que Vodafone mellora a súa oferta de terminais, incluíndo unha marca moi demandada no noso territorio.\nAparte do prezo, dende Vodafone ofrecer un servizo postvenda de reparación en menos de 5 días nas súas tendas, o que semella garantía máis que suficiente para moitos para atreverse a adquirir un teléfono de marca chinesa.


O Simposio Antonio Fraguas profunda no legado do protagonista das Letras Galegas 2019 con tres xornadas entre A Coruña e Santiago - Benvida - Real Academia Galega\nO Simposio Antonio Fraguas profunda no legado do protagonista das Letras Galegas 2019 con tres xornadas entre A Coruña e Santiago - Benvida\nXoves, 15 de outubro de 2020 - 19:00 horas\nImprimir O Simposio Antonio Fraguas profunda no legado do protagonista das Letras Galegas 2019 con tres xornadas entre A Coruña e Santiago\nO Simposio Antonio Fraguas poralle o ramo á celebración das Letras Galegas 2019 cun programa que arrincará o martes 26 de novembro na sede da Real Academia Galega (A Coruña) e continuará os días 27 e 28 no Museo do Pobo Galego (Santiago de Compostela). Ambas as institucións, o Consello da Cultura Galega (CCG) e a Fundación Antonio Fraguas organizan conxuntamente este encontro, que xuntará unha vintena de voces que profundarán na pegada de Antonio Fraguas na cultura galega e no seu legado nos estudos de etnografía e folclore, xeografía e arqueoloxía.\nO secretario da RAG, Henrique Monteagudo; o académico correspondente e membro do padroado do MPG, Clodio González; e a antropóloga Lucia Oca González, membro da Comisión de Igualdade do CCG, coordinan o simposio, que se desenvolve co apoio da Xunta de Galicia. A asistencia é libre e gratuíta ata completar a capacidade das salas. As persoas que precisen un xustificante de asistencia poderán solicitalo no correo electrónico secretaria@academia.gal.\nA xornada inaugural terá lugar na sede da Academia, na rúa Tabernas, 11 da Coruña o martes 26 de novembro a partir das 19 horas. O presidente da RAG, Víctor F. Freixanes, coordinará unha mesa na que María Xosé Fernández Cerviño ofrecerá un perfil biográfico da figura homenaxeada este 17 de maio pola RAG, institución á que pertenceu dende 1942, primeiro como académico correspondente e a partir de 1951 como membro de número. Antonio Reigosa falará dalgúns seres fantásticos de Galicia sobre os que escribiu Antonio Fraguas e o académico Francisco Díaz-Fierros analizará as súas achegas sobre o territorio e a paisaxe. O serán concluirá cun concerto de Oscar Ibáñez baseado no Cancioneiro de Cotobade, recollido polo propio Fraguas na súa terra natal.\nPrograma dispoñible nesta ligazón.\nSimposio Ricardo Carballo / Carvalho Calero


Nova edición de Universo Coruñento, con Xurxo Souto\nPara descubrir unha Coruña que descoñecías e que che sorprenderá, Normal volve a programar da man de Xurxo Souto catro novas rutas pola cidade que serán de balde e que acollerán a un máximo de 25 persoas cada unha. Hai 25 prazas dispoñibles para cada unha das rutas. que se efectuarán entre o 10 de febreiro e o 12 de maio, e poderás inscribirte escribindo ao enderezo electrónico: normal.comunicacion@udc.es indicando nome e apelidos, ruta escollida e un teléfono de contacto.\nUNIVERSO CORUÑENTO. NOVAS RUTAS POLA CIDADE INVISIBLE, CON XURXO SOUTO\nPara descubrir unha Coruña que descoñecías e que che sorprenderá, Normal volve a programar da man de Xurxo Souto catro novas rutas pola cidade que serán de balde e que acollerán a un máximo de 25 persoas cada unha. Hai 25 prazas dispoñibles para cada unha das rutas e poderás inscribirte escribindo ao enderezo electrónico: normal.comunicacion@udc.es indicando nome e apelidos, ruta escollida e un teléfono de contacto.\nA ponte dun barco aparcada no medio da avenida de Oza\nUniverso Coruñento. Rutas pola cidade invisible, con Xurxo Souto\ndivulgación historia rutas\nPara descubrir unha Coruña que descoñecías e que che sorprenderá, Normal programa da man de Xurxo Souto tres rutas pola cidade que serán de balde e que acollerán a un máximo de 25 persoas cada unha. As prazas están xa esgotadas.


O Concello da Coruña e a Fundación Emalcsa presentan a quinta edición do FESTIGUAL | Culturactiva\nO Concello da Coruña e a Fundación Emalcsa presentan a quinta edición do FESTIGUAL\nEsta mañá presentouse a quinta edición do Festival de Artes pola Inclusión Cultural, FESTIGUAL, unha iniciativa da Fundación Emalcsa desenvolvida co Concello da Coruña. A concelleira de Benestar Social, Participación e Igualdade, Yoya Neira, foi a encargada de presentar o acto. Como representantes das entidades participantes do festival asistiron Felipe Alonso, fundador de Nos Why Not e Rebeca Ponte, especialista en artes terapéuticas. Ademais, inaugurouse a exposición das fotografías gañadoras do concurso fotográfico de Festigual, que este ano se celebrará de novo.\nDespois dun 2020 marcado pola pandemia este ano o Festigual volve a tomar os espazos culturais e a vida da cidade coa edición máis ambiciosa, que arranca este martes un mes de programación na que moitas persoas e asociacións levan máis dun curso traballando.\nEste 2021 participarán ademais compañías de recoñecido prestixio como a Orquesta Basket Beat (Cataluña) ou a Fundación DISA (Canarias), coa vontade de coñecer o que se fai noutros puntos do Estado e abrir aínda máis o FESTIGUAL. Contaremos tamén coa compañía galega Redrum, que este mesmo martes presenta a súa obra feminista Invisibles, e pecharemos o festival por todo o alto cunha actuación das eurovisivas Tanxugueiras.\nO Festigual é un escaparate imprescindible para que todo ese traballo de fondo, de ensaios e procesos creativos que conleva calquera actividade artística, se expoña ante o grande público. Na presentación, a concelleira e Vicepresidenta da Fundación Emalcsa, Yoya Neira tamén destacou a importancia de ter presenza nas rúas con "Unha mirada dende a diversidade", a exposición de Nós Why Not, a primeira axencia fotográfica de persoas con diversidade intelectual.


entrevistas - Blog Asociación Amigos de Francisco Carballo\nEscrito por Fcarballo 19-01-2019 en entrevistas. Comentarios (0)\nAtopamos en www.ivoox.com un interesantísimo documento sonoro de Francisco Carballo; unha intensa entrevista radiofónica [e telefónica, pois el estaba fisicamente en Chan do Monte, Marín “no seu despacho”]. Fixéranlla en decembro de 2004 dende Radio Allariz. Baixo o título A doma de Galiza nos Séculos Escuros [durante 23 minutos e 44 segundos] Francisco Carballo amosa empatía, gran capacidade de comunicación, mesmo enorme erudición e maxisterio. Fala dos Irmandiños e o desexo dunha maioría dos galegos “para conseguir unha situación menos desfavorábel diante do alto clero e da alta nobreza", unha reflexión sobre a Galiza de entreséculos XV / XVI co mercantilismo como pano de fondo, da lenta desaparición do sistema feudal eiquí. Outrosí da monarquía absoluta, do Noso Reino que se somete con moita subordinación a Castela [económica, social e culturalmente]. Da Igrexa medieval e da moderna: da decapitación da monacal e da reconversión episcopal con bispos alleos que adoptan o castelán tratándonos como unha colonia. Tamén dos Séculos Escuros, do nauta macedán João da Nova, de Feijoo, de Sarmiento, da Xunta de Galiza [que non ten nada que ver coa actual], do despotismo ilustrado, dos provincialistas e, para rematar, da Igrexa de hogano. Mesmo conclúe dicindo [con fortes verbas] que o bispo de Ourense, monseñor Temiño Sainz, fora “un prelado militarista, falanxista, colonial, franquista e fascista, oposto a todo o que tivese que ver coa inculturación da Igrexa galega e coa novas correntes arredor do Vaticano II”. Na web referenciada fan unha entradiña: “Entrevista a Francisco Carballo en Radio Allariz no 2004. Francisco Carballo estudou Teoloxía e Historia (licenciado en 1954) en Madrid. En 1973 trasladouse Vigo como profesor da Escola Universitaria de Maxisterio. Especializado na Idade Moderna galega (ss. XVI-XVIII), así como no destacado papel que tivo a Igrexa na historia da Galiza. Francisco Carballo foi un dos fundadores do semanario A Nosa Terra en 1977, e un colaborador constante. Ten colaboracións en A Trabe de Ouro e Encrucillada. Actualmente vive no Morrazo desde que se xubilou”.\nInvitamos a tod@s os que nos siguen, escoiten este interesantísimo documento sonoro que incorporamos á bitácora. Eis o enlace:\nN.B.- Ilustramos desta volta a achega cunha iconográfica foto de Xan Carballa que xa temos pendurado outras veces. Nela podemos ollar a Francisco Carballo na Praza de Galicia en Santiago de Compostela, o 25 de xullo de 1981, no acto central do Día da Patria Galega, no que foi o orador principal [en verbas de Afonso Eiré, Carballo foi o mellor orador -e comunicador- galego dende os tempos da II República].\nEscrito por Fcarballo 04-09-2018 en entrevistas. Comentarios (0)


Concello de Mos » Reordenación do tráfico en San Rafael para mellorar a circulación de vehículos e peóns\nInicioActualidadeReordenación do tráfico en San Rafael para mellorar a circulación de vehículos e peóns\nReordenación do tráfico en San Rafael para mellorar a circulación de vehículos e peóns\nA Policía Local mosense deseñou o proxecto que se espuxo nunha reunión celebrada a petición da propia veciñanza do barrio da parroquia mosense de Pereiras, que tamén solicitara o plan de reforma do tránsito rodado\nA alcaldesa de Mos, Nidia Arévalo, xunto co xefe da Policía Local mosense, Gerardo Álvarez, espuxeron a semana pasada no local da Asociación de Veciños de San Rafael-Pereiras, acompañados do concelleiro de Vías e Obras, Luis Alonso, e outros membros do equipo de goberno local, o proxecto de reforma e reorganización do tráfico no devandito barrio.\nEste proxecto de reorganización do tránsito rodado en San Rafal foi deseñado polo equipo de axentes do departamento da Policía Local. A reunión, celebrada na tarde do pasado xoves 5 de xullo, foi moi demandada polo colectivo de veciños/as e usuarios/as dos viais de San Rafael.\nO armazón de rúas do barrio de San Rafael presenta non poucas dificultades para o tráfico rodado e o Concello acometerá a reorganización desta área que conta cunha gran poboación e atópase próxima a distintos nós de conexión viaria.\nA petición para reordenar o tráfico parte da propia veciñanza de San Rafael e, tras estudar as particularidades do barrio e a súa singularidade, por parte da Policía Local optouse por cambiar o sentido da circulación nunha serie de rúas e noutras sinalizarase ou suprimirase a zona de aparcadoiro, debido a que, como se apunta desde a Xefatura da Policía Local, “é un barrio en que viven moitas persoas maiores e que ten unha baixa protección do espazo público”.\nO obxectivo das modificacións é, ademais de preservar o espazo público naqueles lugares nos que pode estar ameazado, simplificar a circulación, evitar percorridos innecesarios e minimizar o risco de accidentes, así como sinalizar os pasos de peóns.


Xoán Hermida aceptará "temporalmente" a súa acta de En Marea pero sen soldo\nEfe 25 abril 2018 20:05 h.\nEn Marea parlamento Xoán Hermida juan-merlo\nXoán Hermida. RAFA FARIÑA\nO pontevedrés dixera este martes que non tomaría posesión ata que o grupo parlamentario non fixase unha posición sobre Paula Quinteiro\nXoán Hermida, que debe substituír no Parlamento de Galicia ao exdeputado de En Marea Juan Merlo tras a súa dimisión o pasado venres 13, afirmou este mércores que finalmente aceptará "temporalmente" a súa acta de deputado e adscribirase ao grupo que lidera Luís Villares pero sen soldo e sen aceptar as prerrogativas derivadas do cargo.\nAsí llo trasladou este mércores ao Parlamento galego mediante un escrito, a pesar de que o día anterior declarou que non tomaría posesión da súa acta ata que En Marea non fixe unha posición sobre Paula Quinteiro, que utilizou o seu carné de parlamentaria para identificarse ante a Policía, polo que algúns integrantes da formación piden a súa dimisión. En todo caso este xoves explicará a determinación tomada nunha rolda de prensa que terá lugar na cidade de Pontevedra.\nHermida tomou esta decisión para evitar que leve a cabo o regulamento da Cámara galega que, no seu artigo 25 do Título II, establece que aqueles parlamentarios que adquiran a súa condición de deputados con posterioridade á constitución do Parlamento teñen un prazo de "cinco días" para incorporarse a un grupo parlamentario e, en caso de non facelo, o deputado quedaría asignado directamente ao grupo mixto.\nCon todo, e a pesar de que formalmente será un parlamentario máis do grupo non acudirá a Ou Hórreo a prometer ou xurar o seu cargo nin terá actividade política dentro do grupo que lidera a oposición no Parlamento galego.\nAsí, Hermida pretende abandonar a súa acta cando En Marea resolva o conflito coa parlamentaria Paula Quinteiro, en tanto que o Consello dás Mareas reunirase este sábado para analizar os acordos remitidos pola Comisión de Garantías no caso da deputada que tivo un conflito coa policía e así activar a consulta ás bases sobre o futuro da mesma.\nEsta decisión ampárase no regulamento posto que as normas só recollen no artigo sete do Estatuto do Deputado que un parlamentario perdería as prerrogativas do seu cargo se pasasen tres sesións plenarias sen que adquira condición "plena", pero non recollen que perda a súa condición de deputado ata que el renuncie.\nTras Hermida, a acta correspondería ao número sete da lista de En Marea na provincia pontevedresa, Julia Torregrosa, militante de Podemos.\nA rodaxe da serie de Amazon 'Un asunto privado' chegará esta semana ás rúas de Pontevedra\nLarsa niega que se haya registrado un brote de covid en su planta de Vilagarcía\nInvestigan el polémico vídeo de cuatro enfermeras bailando en el Joan XXIII de Tarragona\nEspaña recibirá 31 millones de dosis de la vacuna de AstraZeneca entre diciembre y junio\nCaldas/Deza | 20/10/2020\nLas obras de urbanización de la Rúa Baixa ya están en ejecución\nAislados más del 70% de los trabajadores del centro de salud de Vimianzo\nO confinamento perimetral en Galicia "está na batería de medidas" que baralla Sanidade\nO morrazo | 20/10/2020\nLa población de palomas en Marín descendió en un 85% en cuatro años\nXoán Hermida aceptará "temporalmente" a súa acta de En Marea pero...\nLibertad con deber de ir al juzgado al acusado de agresión en O Carballiño\nA Xunta oferta case 10.000 prazas en campamentos e campos de traballo\nUn clan venezolano asentado en Ferrol niega que obligase a mujeres a prostituirse\nEvacuado en helicóptero un percebeiro que caeu nunha zona de rochas en Muxía


Contratados preto de 2.000 novos profesores, segundo a Xunta - NH Diario\nInicio Galicia Contratados preto de 2.000 novos profesores, segundo a Xunta\nContratados preto de 2.000 novos profesores, segundo a Xunta\nO conselleiro de Cultura, Educación e Universidade, Román Rodríguez, informou da incorporación de arredor de 2.000 novos profesores ao sistema de ensino público; o que supón un incremento do 6,2% sobre a plantilla total de profesorado para este curso. Con este reforzo dos equipos docentes dáse resposta á principal demanda da comunidade educativa e cúmprese co compromiso de atender as necesidades de profesorado expostas polos centros. “Con esta decisión -sinalou o conselleiro- pechamos a acción máis importante da Xunta de Galicia para o desenvolvemento do curso coas máximas garantías de seguridade e calidade”.\nArtigo anteriorÍntegro participará na recollida de residuos nos montes de Penavia e Monte Aberto\nArtigo seguinteInvestigada unha veciña da Coruña por estafar máis de 1.500 euros a unha coñecida


que ustedes lo pasen bien: Feijoo arrasa\n"Feijoo arrasa" semella ser o canto oficial nestes tempos revoltos. Non seremos nós os que digamos que non é certo, que se hai que arrasar, arrásase, faltaría máis. Certo é que pola mesmo podería dicirse que este é un dos peores resultados do Partido Popular dende o ano 1993:\nFraga ese ano sacou o 52,62% dos votos.\nNas eleccións seguintes, no ano 1997, a cousa chegou ó 52,88%\nFraga xa estaba medio cego, con alzheimer e case paralítico cando acadou no ano 2001 o 52,51% dos votos.\nE unicamente cando xa Fraga pasara un cáncer con máis de oitenta anos e estaba máis morto que vivo, a esquerda de Touriño e Quintana foi quen de lle arrebatar o poder no ano 2005. Fraga, ainda así, sacou o 45,81% dos votos.\nNas primeiras eleccións ás que se presenta en 2009 Feijoo acadou un 46,68% dos votos. Oito puntos menos que o seu predecesor popular.\nNas seguintes eleccións, no ano 2012, Feijoo baixa ata o 45,79% dos votos en Galicia, por debaixo dos peores resultados de Fraga.\nE ata as actuais de 2016, que logra superar cun 47,53% os peores resultados do Partido Popular en Galicia que el mesmo viña acadando nas duas lexislaturas anteriores.\nE se estes son os mellores resultados de Feijoo, están ainda cinco puntos por debaixo dos acadados nos mellores anos de Fraga. Pero insisto en que non queremos amolar.\nVale que o probe Leiceaga non superou nin sequera o patético 19,62% de Paco Vázquez antes que que marchara de alcalde a Coruña. Ou o triste 19,72% de Abel Caballero antes de que marchara de alcalde a Vigo (e iso que o socialdemócrata Caballero levaba ós comunistas nas súa candidatura de EU).\nPero se hai que lle botar as culpas a alguén, será Leiceaga máis culpable que Pedro Sánchez, que a fin de contas acaba de chegar a todo isto. A el lle dixeron que fose socialdemócrata, como Caballero, moderado, riseiro.\nDirán que non se consola quen non quere e que as cousas son máis complexas do que parecen. O que está claro é que as cousas, sendo sempre iguais, non hai porqué miralas sempre do mesmo xeito.\nOye tú, tú que me miras: ¿es que quieres servirme de comida?\nPublicado por pablo gonzalez en 09:59\nEtiquetas: a marea, caballero, elecciones, feijoo, paco vázquez, pp, pso


As Infeccións de Transmisión Sexual non teñen por que formar parte da sexualidade, xa que existen estratexias e ferramentas para mantelas ó marxe da nosa vida. Para o que é importante que planifiques as túas relacións sexuais e te informes. Non significa en que teñas que converterte nunha persoa experta en ITS, é suficiente con que as coñezas en xeral e os seus mecanismos de transmisión, os síntomas que poden facerte sospeitar, como previlas, .. Aquí van algunhas ideas que poden axudarche.\n¿Que son as ITS?\nSon infeccións que xeralmente se adquiren a través de prácticas sexuais cunha persoa infectada. Outras ITS non se adquiren necesariamente a través da relacións sexuais, pero poden transmitirse por ese medio á parella.\nEstán causadas por organismos que viven en fluídos corporais, como a sangue, o seme e as secrecións vaxinais. A través deste fluídos poden pasar dunhas persoas a outras.\nAdemais, poden afectarnos repetidamente por que non xeran inmunidade e non hai vacinas contra elas.\nEntre as ITS máis frecuentes atópanse ó VIH (que falaremos máis adiante), a Sífilis, a Gonorrea, a Clamidia, o Herpes Xenital, Virus do Papiloma Humano, e a Hepatite B. Se queres ampliar información mira os folletos que tes nesta mesma páxina.\n¿Como se manifestan?\nOs síntomas máis frecuentes que deben facerte pensar que contraíches unha ITS son:\nFluxo anormal na vaxina con ou sen cheiro desagradable.\nUlceras, ronchas, verrugas ou ampolas cerca dos xenitais, ano ou boca.\nInflamación dun ou máis ganglios cerca á úlcera.\nPrurito ó redor dos xenitais.\nArdor ó ouriñar ou defecar.\nSangrado pola vaxina sen que sexa pola menstruación ou tras unha relación sexual.\nDor na vaxina durante as relacións sexuais, de aparición repentina.\nSecreción pola uretra.\nÚlceras, ronchas, verrugas ou ampolas cerca dos xenitais, ano ou boca.\nDor e inflamación nos testículos.\nArdor e dor ó ouriñar ou defecar.\nAnte a sospeita ou un diagnóstico, ¿que facer?\nSE SOSPEITAS QUE PODES TER UNHA ITS....\nAfrontalo, non mirar cara a outro lado coma se non pasase nada.\nBuscar atención médica. Acode, canto antes, ao teu médico de cabeceira ou a recursos especializados.\nSE ME DIAGNOSTICAN UNHA ITS....\nOs tratamentos para as ITS non adoitan ser dolorosos nin custosos. Canto antes te poñas en tratamento existen menos riscos de ter problemas permanentes.\nSegue as prescricións do persoal médico.\nAvisa á túa parella ou ás persoas coas que tiveches relacións sexuais recentemente. Infórmaas da túa enfermidade e da posibilidade que teñen de padecela, mesmo se non presentan síntomas. Recomenda que acudan ao médico. elas tamén teñen dereito a tratarse.\nNon interromper o tratamento porque desaparecen os síntomas.\nNas relacións sexuais con penetración vaxinal e anal, é necesario empregar preservativos.\nNas relacións sexuais orais (felación e cunnilingus), tamén existe risco de infección para a persoa que estimula coa súa boca os xenitais da outra.\nSe queres gozar destas prácticas sexuais, sen que supoña un risco para a túa saúde, debes, no caso dos mozos, utilizar preservativos, e no caso das mozas un preservativo aberto, ou un cadrado de papel filme transparente de cociña que sirva de barreira entre a boca e os xenitais femininos.\nEvita manter relacións sexuais se ti ou a túa parella teñen síntomas que poden facer pensar nunha ITS.\nTipo conduta sexual\nQue podes contraer\nComo reducir o risco\nRisco moi baixo Bicos con lingua Arrefriados, gripe e hepatite B.\nCoa vacina da hepatite B.\nSenón te lías cando alguén ando esta enfermo/a.\nRisco baixo Masturbación mutua Nada se non teñen cortes nas mans nin lesións nos xenitais. Pero se as tes e falo con alguén que ten VIH, corres o risco se o seme ou o fluxo vaxinal infectado penetre na túa corrente sanguínea. Usando látex ou plástico filme transparente de cociña.\nRisco moderado Sexo oral a un home Herpes, SIDA, hepatite B, gonorrea, sífilis, condilomas Usando condón\nSexo oral a unha muller Herpes, SIDA (o risco é menor que nun home, pero segue sendo posible), hepatite B, gonorrea, sífilis, condilomas. Usando un condón feminino, cadro de látex ou plástico filme transparente de cociña.\nAlto risco!!!!!!! Coito vaxinal Herpes, SIDA, hepatite B, gonorrea, sífilis, clamidia, condilomas. E o embarazo. Usando condón e espermicida.\nSexo anal Herpes, SIDA, hepatite B, gonorrea, sífilis, clamidia, condilomas.


Salvador Illa di que xa chegamos ai pico e apela á unidade | Noticias de Galicia | CRTVG\nIlla: "Alcanzamos o primeiro obxectivo de chegar ao pico da curva"\nPublicado o 02/04/2020 15:22\nO ministro de Sanidade, Salvador Illa, asegurou que España conseguiu o "primeiro obxectivo" na loita contra o coronavirus, chegando ao pico da curva de contaxios, e que agora está a comezar a "fase de ralentización" da pandemia. Durante a súa comparecencia na Comisión de Sanidade e Consumo do Congreso pola crise do coronavirus, Illa resaltou algúns datos da última semana que xustifican a chegada ao pico, como que o incremento de novos contaxios é este xoves do 8 por cento, fronte ao 18 por cento da semana anterior.\nIgualmente, celebrou que se reduciu o aumento de ingresos na UCI, que se fixa no 4 por cento este xoves, fronte ao 16 por cento de fai sete días. Da mesma maneira, resaltou que a crecida en número de mortes é agora do 10,5 por cento, fronte ao 19 por cento que se experimentaba a semana pasada. Por último, apuntou que hai un 18 por cento máis de curados ao día, cinco puntos porcentuais máis de media que fai sete días.\n"Non hai ningún dato bo con tantos falecidos, pero a curva estabilizouse. Alcanzamos o primeiro obxectivo de chegar ao pico da curva, estamos a empezar a fase de ralentización", proclamou o ministro, quen puntualizou non obstante que para acelerar a baixada da curva hai que realizar "un esforzo máis". "Aínda quedan semanas duras pero entre todos estamos a conseguilo", argumentou.\nIlla insistiu en que a "dinámica" da epidemia forza que o colapso sanitario continúe e empeore durante os próximos días e semanas.\n"A necesidade de camas de UCI leva un atraso con respecto á data de notificación de casos. Incluso observando un descenso no número de novos ingresos, as longas estancias en UCI producen acumulación de pacientes, polo que aínda quedan días difíciles para o noso sistema sanitario", advertiu. A pesar desta situación, defendeu que o sistema sanitario "está e estará á altura" deste reto. "Estamos a responder con fortaleza, xenerosidade e solidariedade", reivindicou, destacando a "enorme capacidade de resposta" do sistema.\nPor último, o ministro afirmou que "a saúde vai antes da economía", porque "sen saúde non hai economía", en relación ás restritivas medidas postas en marcha baixo o estado de alarma para paliar as consecuencias do coronavirus. "Hai luz ao final do túnel, recuperaremos a normalidade", concluíu.\nA oposición critica que o Goberno actúe de xeito unilateral\nPP, Vox, PNV e Ciudadanos criticaron este xoves que o Goberno estea a ignorar as iniciativas que se expoñen por parte dos seus partidos, chegando a acusar o Executivo de actuar de forma "unilateral" na xestión da crise sanitaria provocada polo coronavirus. Desde estas formacións pídenlle negociación das medidas e que se lles informe con anterioridade dos plans que estuda Sanidade ante esta pandemia, contando, ademais de cos partidos da oposición, cos axentes sociais e económicos do país.\nGoberno central Congreso dos Deputados Sanidade Coronavirus\nA Xunta pide aclaracións sobre o sector forestal\nOs que preparan oposicións viven un confinamento especialmente duro


📣O goberno de Vigo eleva a 1,72 millóns a partida de axudas de emerxencia fronte ao Covid-19 | Noticias Vigo\nPublicado por Noticias Vigo o día 20/05/2020 na sección de Concello de Vigo,Coronavirus,Galicia,Vigo\nExplicou Abel Caballero que o acordo supón a autorización de fondos adicionais para gasto social, toda vez que a contía recollida no orzamento deste ano -aprobado no 2019- xa foi adicada integramente a facer fronte á demanda social xerada pola crise do coronavirus.\nA partida ascendía a 922.000 euros e a Xunta de Goberno Local, reunida onte martes, aprobou autorizar o gasto deste incremento dos recursos económicos dispoñibles, ata os 1,72 millóns de euros, informou o rexedor vigués en rolda de prensa telemática. Ademais, o expediente recolle outros 100.000 euros destinados á xestión do Covid-19 noutra aplicación orzamentaria.\nComo vén sendo habitual, Abel Caballero deu conta das axudas de emerxencia concedidas no día previo. No caso deste martes, o Concello decidiu outorgar outras 31 por importe de 10.774 euros, deu aloxamento a 108 persoas sen fogar e este mércores reparte 589 menús aos domicilios de familias que o precisan.\nO Concello eleva o orzamento aos 2 millóns para…\nO goberno de Vigo eleva ata os 10,7 millóns o…


Antonio Izquierdo analizará a política inmigratoria española no novo escenario | Actualidade\nO xoves 9 de febreiro terá lugar ás 17:00 horas no Consello da Cultura Galega unha nova sesión do ciclo Europa Fortaleza cunha conferencia sobre a política inmigratoria española a cargo do catedrático de socioloxía da UDC, Antonio Izquierdo. No seu relatorio achegará unha visión diacrónica da política inmigratoria das últimas tres décadas e proporá catro claves para o futuro: a selección de fluxos, a recuperación dos desempregados, o equilibrio na naturalización e a equidade na formación dos menores inmigrantes.\nBaixo o título A política inmigratoria española no novo escenario: consideracións e propostas, o relator analizará a política española das últimas tres décadas e avogará por unha reformulación, logo dos efectos causados pola crise do último setenio. Antonio Izquierdo Escribano é catedrático de Socioloxía na Universidade da Coruña e membro do Equipo de Socioloxía das Migracións Internacionais (ESOMI) e do Arquivo da Emigración Galega. Foi o representante de España na OCDE de 1989 a 2008, en calidade de experto en migracións internacionais.\nO autor defende que a política de “estranxeiría laboral” practicada nos últimos trinta anos debe tender cara a unha política de inmigración non só ocupada de regular os fluxos laborais, senón tamén da inclusión na cidadanía da poboación inmigrante. Así, considera que non houbo grandes diferenzas estratéxicas entre os gobernos de distinta cor política, que pasou nas décadas dos oitenta dunha xestión sociolaboral da inmigración a unha concepción policial do control migratorio. Na actualidade, recomenda o experto, deberíase abstraer a política de inmigración dunha visión partidista e curtopracista para se converter nunha política de estado con visión de futuro. Para isto, advirte que convén pensar na inmigración como estrutura e non na estranxeiría como inimigo cultural e redistribuír as políticas de recepción e de inserción. Cómpre –sinala Izquierdo- desprazar o acento da obsesión polo control cuantitativo dos fluxos de entrada (e pouco polos de saída) ás políticas de inclusión social e integración cívica nunha sociedade que está penetrada pola globalización.\nO Consello da Cultura Galeg vén prestando no último ano especial atención á cuestión dos fluxos migratorios e o incremento do movemento de persoas refuxiadas no ciclo Europa-Fortaleza. Coordinado por Ramón Máiz, participaron xa Carmen González, Montserrat Guibernau e Javier de Lucas. As vindeiras conferencias serán as de Rafael Grasa, profesor titular de Relacións Internacionais da Universitat Autónoma de Barcelona e presidente do Instituto Catalán Internacional para a Paz (2 de marzo:)e de Nira Yuval-Davis, directora do Research Centre on Migration, Refugees and Belonging (CMRB) na University of East London (9 de marzo).\nAs persoas interesadas poden acceder ao texto íntegro da intervención de Antonio Izquierdo e solicitar a inscrición para asistir ao coloquio en:


O peche de Tractis confirma o fracaso do DNIe - Código Cero - Diario Tecnolóxico de Galicia\nO peche de Tractis confirma o fracaso do DNIe\nNo ano 2009 o Ministerio de Industria emprendeu unha campaña de promoción do DNI electrónico para o que contaron coa empresa Tractis para distribuír 300.000 lectores de DNIe, que remitían aos interesados por só 2 euros en concepto de gastos de xestión. Estes lectores USB facilitaban o uso do DNIe nos nosos equipos informáticos, de xeito que o carné servía como certificado dixital ente as administracións públicas, pero tamén confiábase en que tal tecnoloxía puidese servir para identificar a usuarios ante moitos outros servizos en liña e, como exemplo diso, a propia Tractis publicara un engadido para WordPress que facilitan a identificación de usuarios para publicar no seu blog a través do DNIe.\nPero finalmente o uso do DNIe non conseguiu callar socialmente, de xeito que os obxectivos de Tractis como empresa non puideron acadarse, xa que estaban especializados na oferta de métodos de verificación de identidade e sinatura electrónica baseados precisamente nos sistemas de identidade emitidos por gobernos. En vista desta situación, Tractis anuncia o cesamento dos seus servizos de certificación electrónica o vindeiro 30 de abril.\nO peche de portas de Tractis sería consecuencia directa do fracaso do uso do DNIe no sector privado en España, o que entenden que é consecuencia da falta de dispositivos lectores, a dificultade do seu uso, a falta de casos de éxito e incluso a competencia da FNMT (que cos seus certificados dificultaba a iniciativa privada).\nDende Tractis consideran que a administración pública está a ser moi lenta na resposta das demandas do mercado en relación ao DNIe, e como exemplos mencionan que tardouse 10 anos en estender a validez dos certificados do DNIe e 11 anos para eliminar o sistema de prezos da FNMT (só despois de que a Unión Europea forzase tal medida), o que consideran inadmisible, xa que o sector privado precisa axilidade para progresar, e non poden tardar anos, e mesmo décadas, en recibir resposta ás súas demandas.\nO futuro do DNIe parece pesimista, especialmente se temos en conta que boa parte destes documentos teñen actualmente os seus certificados dixitais revogados por culpa dun fallo de seguridade, situación que leva a Tractis a pechar tras 13 anos de actividade.


- Aportación económica. A contía máxima destinada a cada contrato será de 20.000 euros por proxecto, impostos incluídos. A aportación nunca será superior ao 80% do proxecto.\n-A cesión de uso da sala de ensaios do Centro Coreográfico Galego, sempre previa autorización da Coordinadora do Departamento de Produción Coreográfica, e nas condicións fixadas pola autorización.\n• Calidade e interese do proxecto artístico (ata 8 puntos)\n• Traxectoria profesional e solvencia da compañía e dos artistas (ata 8 puntos)\n• Achega ao desenvolvemento e a renovación das artes escénicas en Galicia (ata 4 puntos)\n• Apoio doutras estruturas na coprodución e financiamento (ata 5 puntos)\nPrazo: 22/09/2017\t- 17/10/2017\nFicha de solicitude (.docx)\nFicha de solicitude (.pdf)


Carballo reivindícase como “concello libre de violencias”\nInstalará paneis multicolor nas principais vías de acceso ao municipio\nPanel instalado no acceso á Carballo dende Coristanco. Foto: Concello de Carballo\nCarballo quere ser un concello libre de violencia contra as mulleres pero tamén doutras formas de violencia. Por iso, dentro das actividades programadas pola Concellaría de Igualdade arredor do 8M iniciaron a instalación de grandes paneis multicolor nas principais vías de acceso ao municipio. Os tres primeiros están xa colocados nas estradas de Coristanco, Malpica e Cerceda, e nas vindeiras semanas instalaranse tamén nos accesos dende A Coruña e Santiago.\nOs paneis, creados polo deseñador gráfico carballés Oti Fernández, inclúen varios elementos moi simbólicos, coma o arco da vella, o corazón de eu quero a Carballo pero multicolor en vez de vermello e o logotipo do Concello de cor morada. Todo iso xunto co lema Carballo. Concello libre de violencias, “reflicte á perfección non só un desexo, senón tamén un motivo para estender a todo o ano o traballo a prol da igualdade, o respecto, a tolerancia, a solidariedade e a inclusión real”, afirman.\nEstes novos elementos da sinalización urbana veñen a sumarse ás accións simbólicas que veñen desenvolvendo ao longo de toda a semana: sinalización das rúas dedicadas a mulleres con placas de cor violeta, creando deste xeito unha nova ruta urbana; iluminación nocturna da Casa do Concello coa mesma cor dende o domingo 7 ata o domingo 14 de marzo; instalación de colectores para vidro dedicados a mulleres que fixeron historia ou a concentración telemática que celebraron o luns a través da plataforma www.carballoenrede.com.


PSdeG de Ourense : 2013\nCarta de José Ramón Gómez Besteiro animando a participar na folga convocada polo sector educativo\nEtiquetas: LOMCE, PSdeG, Universidades, Wert\nLa LOMCE de Wert nace muerta\nEtiquetas: Congreso dos Deputados, LOMCE, Wert\nGráficas de evolución das becas e axudas.- onde hai papeis calan barbas e a cínica estratexia de WERT\nEstas son as gráficas da evolución das becas e axudas ao estudo dende o curso 2001-2002 ata o curso 2012-13. Os datos están sacados do propio Ministerio de Educación, polo que resulta máis ofensiva a cínica estratexia de Wert de querenos convencer da evolución positiva das becas co partido popular.\nPoño tamén o cadro elaborado polo xornal EL PAÍS e, pulsando nel, podedes acceder a edición dixital da nova de referencia. O cadro apareceu na edición en papel, pero non así na dixital. Por certo, o texto non ten desperdicio, o recomendo encarecidamente. Son moi atinadas as referencias a que estamos ante a punta de iceberg dunha realidade moito máus dura, faltando, por exemplo, aos recortes aínda non visibilizados das CCAA que incrementarán sen dúbida nunha cifra non menor o conxunto das mermas en Becas e Axudas ao Estudo.\nRecordade os datos máis escandalosos: 578.000 alumnos perden as axudas ao estudo e 25.000 as becas (a maioría alumnado auniversitario).\nFonte: Escola de Ferrado\nEtiquetas: Bolsas, Enlaces de Interese, Wert\nCarta de José Ramón Gómez Besteiro animando a part...


raxo1 substantivo masculino Cada un dos brazos do polbo. Os raxos do polbo teñen dúas filas de ventosas. CONFRÓNTESE tentáculo raxo2 substantivo masculino Cada unha das dúas tiras de carne que están situadas ao longo do lombo do porco, unidas ao espiñazo. Empanada de raxo. SINÓNIMOS lombelo, lombo\nAdxectivo. 1 De Mileto (antiga cidade grega de Asia Menor) ou dos seus hab... Máis


SEO/BirdLife inicia en Barbanza un ambicioso proxecto para a conservación da píllara das dunas – O Barbanza\nSEO/BirdLife inicia en Barbanza un ambicioso proxecto para a conservación da píllara das dunas\n20190806 A píllara das dunas ou píllara papuda foi en tempos unha ave especialmente presente nos areais de Barbanza. Dun tempo a esta parte, por mor da urbanización costeira e a acción humana, o número de exemplares desta especie (que moitos de nós tivemos ocasión de aprender a identificar polo seu xeito característico de desprazarse sobre a area, trazando liñas rectas co rápido movemento das súas patas), viuse notábelmente reducido (foi incluído no Libro Vermello das Aves de España e máis no Catálogo Galego de Especies Ameazadas).\nCon todo, os concellos e as entidades ambientais están a dar pasos para recuperar a presenza da píllara. Unha das máis activas é SEO/BirdLife, que iniciou un proxecto para a conservación destes paxaros (coñecidos en castelán como “chorlitejo patinegro”) nas praias de Barbanza.\nA iniciativa desenvolverase na contorna costeira de Noia, Porto do Son, Ribeira, Pobra e Boiro, unha área litoral que concentra arredor da terceira parte da poboación galega deste paxaro, nomeado Ave do Ano 2019 por SEO/BirdLife.\nO proxecto será desenvolvido polo grupo local da organización medioambiental, coa participación de voluntarios e profesionais de SEO/BirdLife, e contará tamén coa colaboración da delegación da organización conservacionista en Asturias.\nAs accións de conservación, que contan co financiamento da Deputación da Coruña, levaranse a cabo coincidindo co período reprodutor da especie e, tamén, coa época de maior afluencia de turistas ás praias galegas. Entre os seus obxectivos destacan “favorecer a participación na conservación da píllara por parte das institucións e actores públicos relevantes cun impacto nas praias prioritarias da península de Barbanza”.\nAdemais, contribuirase ao mantemento dos niños nas praias prioritarias da nosa comarca e máis a sensibilizar e informar á poboación adulta e infantil sobre a importancia da súa conservación.\nA área de traballo, que inclúe parte da costa norte da Ría de Arousa e a sección occidental que vai desde o Parque Natural de Corrubedo até Noia, está formada por ambientes terrestres e mariños que se fusionan creando hábitats de enorme riqueza para esta e outras moitas especies de aves limícolas.